A csizmámra sárga patkót veretek 2

A fiastyúk a fiastyúk magasan száll az égen 16

A hajnali csillag ragyog 13

A kalapom, a kalapom félig selyem 19, 23

A marosi füzes alatt 25

A puszta tetején 2

A reguta búval éli világát 22

A türei határon 4

A türei hegy alatt, de hegy alatt 16

Ablakomba besütött a holdvilág 3

Addig megyek, míg a szememmel látok 7, 12

Ágas-bogas a diófa teteje 23

Amerre én járok még a fák is sírnak 7

Amott kerekedik egy fekete felhő 24

Arra kérem az én Jóistenemet 3

Árus cigány, törjön el a muzsikád 15

Árva vagyok még a nap sem 2

Az én kis pej lovam 5

Az én kis pejlovam nem szereti a szénát 3

Az ökör a földet nem magának szántja 17

Azt gondolja, ki nem tudja 20

Azt gondoltam, hogy nem leszek 6

Azt gondoltam, hogy nem leszek katona 12

Balaton közepe náddal van kerítve 15

Bánat, bánat, keserűség 20

Becskereki, Becskereki 18

Befogom a hat ökröm a járomba 7

Béres vagyok, részes 8

Bonchidai nagy hegy alatt 27

Bú ebédem, bánat napom 13

Bujdosik az árva madár 4

Bújdosik az árva madár 8, 12

Búsulni sohasem tudtam 4

Csá Bodor a borozdába 2

Csak azt mondd meg, jó galambom, 26

Csak titokba, csak titokba 5

Csak titokban akartalak szeretni 12

Császárkörte nem vadalma 19

Csillagok csillagok szépen ragyogjatok 26

Csillagtalan setét éjjel 22

Darutollam lehajlott, lehajlott 8

De szeretnék zöld erdőbe fa lenni 25

Édesanyám férjhez adott 16

Édesanyám is volt nékem, de már nincs 9

Édesanyám mi van a kötényében 6

Édesanyám rózsafája 4, 6

Édesanyám rózsafája, másképp 9

Édesanyám sok szép szava 24

Édesanyám úgy szeretett 25

Édesanyám, ha bejön Kolozsvárra 15

Édesanyám, mért szültél a világra 26

Édesanyám, mi van a kötényébe 10

Ej, darumadár fészkit rakja a pusztán 9

Ej, de a türei nagy híd mellett 11

Ej, nem mind arany, nem mind ezüst 11

Ej, nem szeretem az idők járását 12

Elmennél-e, elhagynál-e 2

Elmúltak a mézes hetek 20

Én az éjjel nem aludtam egy órát 23

Én vagyok a falu rossza 2

Engem anyám megátkozott 5, 9, 13

Erdély körül van kerítve 3

Erdélyország az én hazám, nem német 10

Esik eső ház ereszén lecsorog 4

Esik eső, ház ereszén bécsorog 12

Esik eső, szakad, szakad 20

Este mikor én lefekszek mindig kilenc óra 16

Este vagyon, tízet ütött az óra 6

Fehér fuszulykavirág 14

Felmásztam a kemencére 26

Felszállott a kakas a meggyfára 16

Felültem a széles világ lovára 11

Fenn a hegyen erdő szélén 2

Fényes csillag kezd ragyogni az égen 6

Fordulj kedves lovam napszentület felé 18

Gyere, pajtás katonának 8

Gyöngyvirágos a türei nagytemplom 5, 11

Ha bémegyek a mérai csárdába 13

Ha elindul az a vonat, hadd menjen 12

Ha felmegyek Kolozsvárra 25

Ha kimegyek a doberdói harctérre 7

Ha kimegyek a türei nagy hegyre 11

Ha kimegyek a türei nagyh 5

Ha meguntál édesanyám tartani 3

Ha te csóka csicsóka 14

Hai, mândrâ sâ ne iubim, mâi 27

Hajtsd ki babám az ökröket 5

Hallod, babám, mit fütyörész a rigó 19

Hallod-e te szelídecske 18

Haza is kéne már menni 12

Hej, mikor én felülök szürke paripámra 8

Hidegen fújnak a szelek 26

Hogyha tudtad, hogy nem szeretsz 21

Hová mész te három árva 5

Húzzad, cigány, szakadjon meg a húrod 15

Illik a tánc a rongyosnak 16

Jaj, de búsan harangoznak 19

Jaj, de búsan harangoznak a toronyba’ 21

Jaj, de széles, jaj, de hosszú az az út 4

Jaj, de szépen harangoznak 9

Jaj, Istenem, adj egyet 4

Jó estét, jó estét, de nem mindenkinek 8

Jól gondold meg, rózsám 18

Jól meggondold, rózsám, elejét-utolját 27

Kapitány úr, arra kérem 20

Kaszárnya, kaszárnya 10, 25

Kék ibolyát ültettem a pohárba 24

Két fa között kisütött a holdvilág 21

Két szivárvány koszorúzza az eget 10

Kicsi leány, nagy a csicse 15

Kicsi madár, mért keseregsz az ágon 2

Kicsi tulok nagy a járom 27

Kicsi tulok, nagy a járom 22

Kihajtottam virág ökröm a rétre 7

Kilenc tulkot hajtottam a vásárba 6

Kimegyek a doberdói harctérre 7

Kimegyek a hegyre, lenézek 4

Kimegyek a hegyre, lenézek a völgybe 3

Kimentem a zöld erdőbe kék ibolyát szedni 13

Kis koromba árvaságra jutottam 2

Kis pej lovam megérdemli 5

Kis pej lovam megérdemli a zabot 7

Komámasszony kakasa, kakasa 19

Künn a réten lekaszálták a szénát 16

Le az utcán, szép csöndesen lefelé 25

Lement a nap a hegy megé 9

Magasan repül a daru 22

Már Füzesből kihajtották a nyájat 27

Már minálunk csépelik a ződ búzát 21

Meg akartam házasodni 24

Még az úton lefelé sem mehetek 16

Megátkozott engem az édesanyám 15

Mikor a szolgának telik esztendeje 2

Mikor mentem a faluból kifelé 17

Mind azt mondja a retek 25

Mind azt mondják hogy nem kapok 5

Miről apám nagy búsan szólt 20

Nagygazda volt az én apám 11

Nagypénteken mossa holló 5

Nagypénteken mossa holló a fiát 7, 10

Ne bándd, édes virágom 25

Ne vigyetek ne vigyetek 6

Ne vigyetek, ne vigyetek engemet katonának 13

Néhol kerekedik egy fekete felhő 17

Nem bánom én akárhogy’ dörög az ég 7

Nem messze van ide Kismargita 9

Nem tudja azt senki csak a jó Isten 13

Nem úgy van most mint volt régen, 26

Nem vagyok, nem vagyok, nem vagyok hibás 22

Nincsen kedvem, mer’ elvitte a fecske 10

Nincsen kenyér, nincsen só 14

Nyisd ki, rózsám az ajtót 20

Olyan házat csináltatok 8

Olyan vagy te, rózsám 18

Ország, világ az én hazám 9

Ősz az idő, hideg a szél 12

Piros az ostorom nyele, nem sárga 11

Piros kancsó, piros bor 14

Rakott szekér, hat ökör van előtte 6

Rózsa kihajlik a gyalogútra 13

Seprik az erdei utat 24

Spirituszból csinálják a pálinkát 11

Szánt az ökör, recseg-ropog a járom 16

Szántani kén tavasz vagyon 4

Szántani kén’ tavasz vagyon 11

Száraz a bokor a tetőn 16, 21

Szároz bokor a hegytetőn 24

Szégyen volna, hogyha én azt nem tudnám 19

Széna, széna, széna terem a réten 13

Szép holdvilág volt az este 15

Szépen szólnak a mezei pacsirták 22

Szépen veri az eső a virágot 22

Szerettelek sok ideig 22

Szült anyám, de nem magánok 24

Tarka paszuly az ágy alatt 10

Tavaszi szél vizet áraszt 27

Télen nagy a hó 23

Temetőbe' szól az ének 8

Tiszta búzát szedeget a vadgalamb 13

Ugat a kutyám, a Bubi 25

Úgy elmegyek, hírt sem halltok felőlem 19

Új a csizmám galambom 5

Új a csizmám, galambom 11

Új korába’ repedjen meg a csizmám 15

Vajon ide bémenjünk-e 14

Válaszúti hegy aljába’ 19

Válaszúti hegyet fújja a hideg szél 17

Válaszúti sűrű berek 20

Végigmentem a lónai, a lónai temetőn 13

Végigmentem az utcán 23

Zöld szalagos az én lájbim eleje 22

(dalszöveg gyűjtemény alapja: 2011 Válaszúton kaptam, továbbdolgozva)

**’Szépszerével’ moldvai táncház:** 2012-től, tavasztól őszig Budapesten, a Gellért-hegyen, szabadban.

(lásd: szépszerével.hu, folkradio.hu és <https://www.youtube.com/channel/UCnEMtyaLtyt5m5Q0EYNTFLg>)

még: <https://www.ordogborda.ro/nepdalszoveg/kalotaszegi>

# KALOTASZEGI VÁLOGATÁS

### Lónai és vistai dallamok szép négyhúros brácsakísérettel: „Magyarlóna - Kalotaszegi magyar népzene” c. CD, FONÓ 2000, szerk. Kallós Zoltán, 13. 14. 16. számok

## Csá Bodor a borozdába

Magyarlóna CD: 13 Lónai keservesek és öreges lassú  
Kalotaszentkirály 1995, Kallós CD „Búsulni sohase tudtam”  
a-moll, hegedű: drrr drrr s mmm rrr l,

|:Csá Bodor a borozdába:|  
|:Nincs kenyér a tarisnyába:|

Gyere, babám, hozz, hogy egyem,  
Megszolgálom én azt neked.

Gyere, babám, hozz kis vizet,  
Hogy oltsam el az éhemet

Úgy el vagyok keseredve,  
Mint a Csontos Marci ökre. mint a fűzfa tekeredve

Van szénája, van sarjúja,  
Csak nincs, aki odaadja.

Úgy el vagyok búval rakva,  
Mint a sóvári almafa.

Kettő, három terem rajta,  
Mégis terítve alatta.

Ha még egyet hajlott volna,  
Szívem ketté hasadt volna.

Engem anyám megátkozott,  
Mikor a világra hozott.

### más:

Én vagyok a falu rossza,  
Engem ugat minden kutya.

Kusti kutya, ne ugassál,  
Én sem vagyok rosszabb másnál.

Más is van rossz a faluba,  
Mégsem ugatja a kutya.

Ma eliszom a pénzemet,  
Holnap a becsületemet.

Se pénzem, se becsületem,  
Nem is félek, hogy elvesztem.

Amér mindig dúdolok,  
Csak mutatom, hogy víg vagyok.

Sír a szemem, kacag a szám,  
Most fáj a szívem igazán.

### más:

Eljárhatsz már elmehetsz a kapum előtt,  
Nem vigyázlak, mint ezelőtt.

Mer’ ezelőtt vigyáztalak,  
Szívem vidult, ha láttalak.

Jaj, Istenem, minek élek,  
Ha én mindig búval élek.

Búval élem világomat,  
Búval töltöm napjaimat.

## Elmennél-e, elhagynál-e

Magyarlóna CD: 13 Lónai keservesek és öreges lassú  
hegedű: lsmm lslm r d / lsmm sl r d  
keserves

Elmennél-e, elhagynál-e,  
Szíved értem nem fájna-e?  
Ha fájna is, mit tudsz tenni,  
Mikor ennek így kell lenni.

Ha elmész is járj békével,  
Rólam ne felejtkezzél el,  
Csendes folyóvízből igyál,  
Ott is rólam gondolkozzál.

Akkor jussak én eszedbe,  
Mikor kenyér a kezedbe.  
Akkor se jussak egyébről,  
Csak az igaz szeretetről.

Talán szíved nem kőbálvány,  
Hogy itt hagynál ilyen árván,  
De nem kő, hogy elhassadjon,  
Sem nem viasz elolvadjon.

Árva lettem, mint gerlice,  
Mint akinek nincs senkije.  
Olyan árva, mint a madár,  
Ki ott fent a fellegen jár.

## A csizmámra sárga patkót veretek

Magyarlóna CD: 13 Lónai keservesek és öreges lassú  
lsmm srdd mm l / lsmm srdd rr d  
hajnali

A csizmámra sárga patkót veretek,  
Már ezután árva kislányt szeretek.  
Mert az árva tud igazán szeretni,  
Édesanyja nem tudja eltiltani.

Kiskoromba árvaságra jutottam,  
Életembe de sokat szomorkodtam.  
Megtanultam, hogy kell tűrni szenvedni,  
Azt is tudom, hogy kell szívből szeretni.

Árva vagyok, még a nap sem süt le rám,  
Árva vagyok, mert nincsen édesanyám.  
Árvaságom még az ég is siratja,  
Sötét felleg ki a napot borítja.

### Sebestyén M. –Muzsikás: Hajnali nóta CD:

Kicsi madár, mért keseregsz az ágon,  
Nemcsak te vagy elhagyott a világon.  
Nekem sincsen édesanyám, sem apám,  
A jó isten mégis gondot visel rám.

### „Kallós Zoltán kedves dalai” c. CD 5. és Az örök Kalotaszeg CD 2.

Fenn a hegyen erdő szélén menyek el,  
Az erdőben fülemile énekel.  
Panaszolja bús panaszát csendesen,  
Borulj a vállamra édes kedvesem.

Kis koromba árvaságra jutottam,  
Életemen de sokat szomorkodtam.  
Megtanultam hogy kell tűrni szenvedni,  
Azt is tudom hogy kell szívből szenvedni.

Árva vagyok még a nap sem süt rejám,  
Árva vagyok mert nincsen édesanyám.  
Árvaságom még az ég is siratja,  
Sötét felleg ki a napot borítja.

## A puszta tetején

Magyarlóna CD: 14 Vistai keservesek  
ff mm rr d ff mm r d  
keserves

A puszta tetején,  
Csikók nyeríteznek.  
Hej, de rózsám, édes rózsám,  
Elhagytál engemet.

Szerelem, szerelem,  
Átkozott gyötrelem,  
Hej, de verjen meg az Isten,  
Mért csaltál meg engem?

Te voltál szívemnek,  
Első és utolsó.  
Hej, de készül már számomra,  
A gyászos koporsó.

Elmegyek az ácshoz,  
Fejfát csináltatok.  
Hej, de aranyos betűkkel  
Nevem rávágatom.

Azt vágatom rája:  
Itt nyugszik egy árva,  
Hej, de kinek szerelemből  
Történt a halála.

## Mikor a szolgának telik esztendeje

Magyarlóna CD: 14 Vistai keservesek  
rrrmr s, drml,s,s,

Mikor a szolgának telik esztendeje,  
Veszi a subáját, megyen a csapszékbe.

Mondja a gazdája: maradj meg jövőre,  
Bár a hat ökrömet hajtsd ki a mezőre.

Egyék meg a kutyák mind a hat ökrödet,  
Égesse el a tűz vasas szekeredet.

Meguntam, meguntam gazdám kovártélyát,  
Három tepertyűvel a büdös laskáját.

Esőt, uram, esőt, jó heverő időt,  
A szolgának nyugvást, a gazdának morgást.

Anyám, anyám, anyám, kedves édesanyám,  
Mikor engem szültél, szültél volna kutyát

Mikor takargattál rongyos ruhácskáddal,  
Takargattál volna tűznek parazsával.

Mikor feresztettél langyos, meleg vízzel,  
Feresztettél volna tiszta forró vízzel.

## Kimegyek a hegyre

Magyarlóna CD: 16 keservesek és hajnali  
drmm mm drmm mm

Kimegyek a hegyre, lenézek a völgybe,  
/:Ott látom a babám tiszta feketébe.:/

Tiszta feketébe pohár a kezébe,  
Köszöntsd reám, babám, hadd igyak belőle.

Mintsem rád köszönném, inkább elönteném,  
A tengernek habját kalánnyal kimerném.

Annak fenekéről drága gyöngyöt szednék,  
Abból a babámnak gyöngykoszorút kötnék.

Kössed, rózsám, kössed, te csak mindig kössed,  
Mer’ az én galambom nem leszel már többet.

Amerre én járok még a fák is sírnak,  
Gyenge ágairól levelek lehullnak  
Hulljatok levelek, rejtsetek el engem,  
Mer’ az én édesem mást szeret nem engem.

Búval teríték meg az én asztalomat,  
Bánattal tölték meg az én poharamat.  
Ha tudtad határát rövid szerelmünknek,  
Mért nem hagytál békét én árva fejemnek.

## Ha meguntál édesanyám, édesanyám tartani

Magyarlóna CD: 16 keservesek és hajnali; Muzsikás: Bartók Album 2.  
l,l,l,l, llll ls rr m l s /slll

Ha meguntál édesanyám, édesanyám tartani  
Vigyél engem a vásárba eladni  
Adjál oda a legelső kérőnek  
Ha nem adtál a régi szeretőmnek.

Azt gondoltad://régi babám//:megcsaltál  
Pedig engem meg se szomorítottál  
Megcsaltad te, régi babám magadat  
Mer’nem találsz nálamnál igazabbat.

### További válogatások:

### Ökrös Csaba: Erdélyi képek CD 1. 7. 12.

## Arra kérem az én jó istenemet

Ökrös Csaba: Erdélyi képek CD 1. 7. 12.

Arra kérem az én jó istenemet  
Gyógyítsa meg az én árva szívemet  
Gyógyítsa meg az én árva szívemet  
Mer’ bújába’, bánatába’ megreped.

Fáj a szívem, gyógyítani nem lehet  
Amiért fáj kimondani nem lehet  
Majd meggyógyít a koporsóm deszkája  
Mikor a föld suhogva omlik rája.

Kiskoromban árvaságra születtem  
Árva voltam, mégis felnevelkedtem  
Úgy nőttem fel, mint erdőbe’ a gomba  
Volt szeretőm, bár sohase lett volna.

Kinek nincsen szeretője, babája  
Menjen ki a zöld erdőbe bújába  
Írja fel egy falevélre sorjába  
Hogy nincs neki szeretője, babája.

## Az én kis pejlovam

Ökrös Csaba: Erdélyi képek CD 1. 7. 12.

Az én kis pejlovam nem szereti a szénát meg a zabot  
Mert még fiatalon, fiatalon a zöld árpára szokott  
Az én kisangyalom szoktatta a lovamat az árpára  
Engem, pedig fiatalon, engem, pedig maga mellé az ágyba.

Ej, te hamis kislány, mért szoktattál magad mellé az ágyba  
Nem gondoltál arra, hogy engemet elvisznek katonának  
Bésoroztak engem, el is visznek a Regátba hadimunkára  
Azt a kutya mindenit, azt a betyár mindenit a világnak.

Ej, te hamis kislány, leszereltem, hazajöttem az este  
Három esztendeig minden este te jártál az eszembe  
Már ezután, babám, minden este ketten fekszünk a vetett ágyba  
Azt a kutya mindenit, mért is lettem a császár katonája.

## Erdély körül van kerítve

Ökrös Csaba: Erdélyi képek CD 1. 7. 12.  
Kalotaszentkirály 1998

Erdély körül van kerítve  
Mégis kimegyek belőle  
Olyan szép lányt hagyok benne, hogy  
Holtig fáj a szívem érte.

Lányok, ti erdélyi lányok  
Szedjetek százféle virágot  
Tűzzétek fel a mejjetekre, hogy  
Arról jussak eszetekbe.

Anyám, öreg édesanyám  
Kedves felnevelő dajkám  
Engemet nem időre szültél  
Mégis katonának küldtél.

Megy a vonat Belényesbe  
Recseg-ropog a kereke  
Az van az oldalára írva, hogy  
Haza ne várjatok soha.

## Ablakomba besütött a holdvilág

Ökrös Csaba: Erdélyi képek CD 1. 7. 12.; Kalotaszentkirály tábor, Berecz András 1994

Ablakomba besütött a holdvilág,  
Az én rózsám abba fésüli magát.  
Göndör haját százfelé fújja a szél,  
Köszönöm, babám, hogy eddig szerettél.  
Fésüld babám gyönyörűszép hajadat,  
Én is abba igazítom magamat.

Édesanyám, hol van az az édes té’,  
Mivel engem katonának neveltél.  
Adtad volna tejedet a macskának,  
Ne neveltél volna fel katonának.  
Adtad volna tejedet a lányodnak,  
Mert a leányt nem viszik katonának.

Kossuth Lajos fellovagolt a hegyre,  
Onnan nézi, mint harcol az ezredje.  
Harcoljatok, ti jó magyar vitézek,  
jó az Isten, majd megsegít titeket.

Kedves néném mit üzen a fiának,  
Mert már ingem elvisznek katonának.  
Nem izenek nem bítok a sírástól,  
Csak azt mondd meg, őrizkedjék a bajtól.

Amit adtam, azt a gyűrűt add vissza,  
Mert miköztünk a szerelem nem tiszta.  
Átkozott volt Bodorni (jel.: Bodoréknál) a külső ház,  
Ahol babám megismertük mi egymást.

Ha az Isten nem egymásnak teremtett,  
Mért is adott a szívünkbe szerelmet.  
Adott volna szív helyett egy lombos fát,  
Bús gerlice azon sírja ki magát.

Tűzről pattant kis menyecske vagyok én,  
Hogyha tőlem csókot kérnek, adok én.  
Adok, biz’ én párosával, százával,  
Nem törődöm én a világ szájával.

Ha engem egy nagyságos úr elvenne,  
Az én nevem nagyságos asszony lenne.  
Nem bánnám, ha minden nap is megverne,  
Csak a nevem nagyságos asszony lenne.

Jaj, de széles, jaj, de hosszú az az út,  
Amelyiken Barna Jancsi elindult.  
A komája lefeküdt az erdőbe’,  
Barna Jancsi kést nyomott a szívébe.

Kár volt neked Barna Jancsi azt tenni,  
A komádat egy kislányért megölni.  
Mer’ a komád sosem volt ellenséged,  
Barna kislány sose lesz feleséged.

Az erdőben most faragják azt a fát,  
Amelyikre Barna Jancsit akasszák.  
Fújja a szél gyolcs ingét és gatyáját,  
Mért ölte meg egyetlen egy komáját.

## A temető kapu

Kalotaszentkirály 1995

A temető kapu  
Végleg ki van nyitva.  
Azon visznek bé engemet  
Hej abba a fekete sírba.

Sírom két oldala  
Rózsával kirakva.  
Kőrösfői híres lányok  
Hej sírva ültették azt oda.

Szedjétek le lányok  
Rólam a virágot.  
Csak azt az egy bazsarózsát  
Hej le ne le ne szakítsátok.

Ha leszakasszátok,  
El ne hervasszátok.  
Ültessétek a sírom tetejébe,  
Hej mélyen a fekete földbe.

## A türei határon

Az örök Kalotaszeg CD 4.

A türei határon de határon,  
Nem volt eső a nyáron de a nyáron.   
Azért kurta a pendely,   
Mert nem nőtt meg a kender.

## Jaj, Istenem, adj egyet

Az örök Kalotaszeg CD 4.

Jaj, Istenem, adj egyet,   
Soha se kérek többet.   
Adj egy szépet, adj egy jót,   
Adj egy kedvemre valót.   
Ha ezt nekem nem adod,   
Jaj, Istenem, meghalok.

## Búsulni sohasem tudtam

### Türei keserves, Kallós CD

Búsulni sohasem tudtam,  
Míg szeretőt nem tartottam.  
De mióta azt fogadtam,  
Búsulni is megtanultam.

Bú az élet mindig búval,  
Nem vagyok szabad magammal.  
Nem vagyok szabad magammal,  
Az én kedves galambommal.

Élet, élet, betyár élet,  
Mivel vagyok adós néked.  
Lerovom az adósságom,  
Ha meghalok azt se bánom.

## Édesanyám rózsafája

közismert változat; Muszikás: „Szép hajnali” CD 4.

Édesanyám rózsafája  
Engem nyílott utoljára  
Bár sohase nyílott volna, nyílott volna  
Maradtam volna bimbóba, hateha.

Édesanyám sok szép szava  
Kit fogadtam kit nem soha  
Megfogadnám de már késő de már késő  
Hull a könnyem mint az eső hateha

Sírok titkon nem látja más  
Hull a könnyem mint kútforrás  
Hull előmbe hull a földre hull a földre  
Hull a gyászos kebelembe hateha

Én vagyok az, aki nem jó  
Felleg ajtó nyitogató  
Nyitogatom a felleget, a felleget  
Sírok alatta eleget, ha te ha.

Édesanyám mondta nékem  
Minek a szerető nékem  
De én arra nem hallgattam, nem hallgattam  
Titkon szeretőt tartottam, ha te ha.

Titkon szeretőt tartani  
Nehéz es azt elfeledni  
Már ezután olyat szeress olyat szeress  
Akit könnyen elfelejtesz hateha

Ez az utca bánatutca,  
Bánatkővel van kirakva.  
Járogatom, járogatom, járogatom,  
A babámat sirogatom, hadelhad.

# MULATÓ ÉNEKEK CD – ÖKRÖS

([folkradio](https://folkradio.hu/mediatar/felvetelek/417/kalotaszegi-mulato-enekek).hu-n is)

## Szántani kén¬ tavasz vagyon

Szántani kén­ tavasz vagyon­  
A szerszámom széjjel vagyon  
Ekevasam vasváron van  
Járomszegem szegeden van

A tengelyem dengelegen  
A kerekem kerepesen  
S négy szép tulkom a vásárba­  
Isten tudja hol az ára

## Bujdosik az árva madár

Bujdosik az árva madár  
S minden ország szélén leszáll  
Hát az olyan árva mint én  
Hogy ne bujdokolna szegény

Olyan házat csináltatok  
Ablakot rá nem vágatok  
Abba reám földet hánynak  
Ott tudom nem taszigálnak

Úgy elmennék de nincs kivel  
Kenyerem sincsen amivel  
Kérnék kölcsön de nem kapok  
Mert tudják hogy árva vagyok

## Kimegyek a hegyre

Kimegyek a hegyre  
Lenézek a völgybe  
Ott látom a babám  
Tiszta feketébe

Tiszta feketébe  
Pohár a kezébe  
Köszöntsd reám babám  
Hadd igyak belőle

Mintsem rád köszöntném  
Inkább elönteném  
Tengernek a habját  
Kalánnyal kimerném

## Esik eső ház ereszén lecsorog

Esik eső ház ereszén lecsorog  
Az én babám csak kesereg csak zokog  
Kedves babám ne hullasd a könnyedet  
Találsz te még olyat mint én eleget

Búra búra búbánatra születtem  
Édesanyám búban nevelt fel engem  
Búban nevelt búban éltem idáig  
Búban élek koporsóm lezártáig

## Új a csizmám galambom el akarom viselni

Új a csizmám galambom el akarom viselni  
De a császár nem akarja engedni  
Engedd császár nem a te pénzed ára  
Ezt a kedves galambom vette vásárfiára

Ha felülök galambom a fekete gőzösre  
Isten tudja hol szállok ki belőle  
Majd kiszállok valahol a harcmezőn  
Ott lesz nekem galambom majd a gyászos temetőm

## Az én kis pej lovam

Az én kis pej lovam nem szereti a szénát meg a zabot  
Hej de amióta amióta a zőld árpára szokott  
Az én kisangyalom szoktatta a lovamat az árpára  
Engem pedig fiatalon engem pedig maga mellé az ágyra

Ej te hamis kislány mért szoktattál magad mellé az ágyba  
Nem gondoltál arra hogy engemet elvisznek katonának  
Besoroztak engem el is visznek a Regátba hadimunkára  
Azt a kutya mindenit azt a betyár mindenit a világnak

## Mind azt mondják hogy nem kapok szeretőt

Mind azt mondják hogy nem kapok szeretőt  
Kapok bizony minden ujjamra kettőt  
A madárnak is van párja nagy a világ határa  
Terem legény minden leány számára

Ha elindul az a vonat hej de az a vonat hadd menjen  
Én utánam senki ne keseregjen  
Ha valaki hej de én utánam kesereg  
Az áldja meg aki engem teremtett

Édesanyám volt az oka volt az oka mindennek  
Mért nem adott engem a szeretőmnek  
Adott volna ja de engem oda csak annak  
Kit a szívem kiválasztott magának

## Gyöngyvirágos a türei nagytemplom

Gyöngyvirágos a türei nagytemplom  
Te vagy benne legszebb virág galambom  
Úgy elnézlek te gyönyörű virágszál  
Azt se tudom hogy a pap mit prédikál  
Aranycsatos imakönyv a kezedbe  
Isten tudja mi van a te szívedbe

Kék virágos a mérai temető  
Engem temessenek oda legelőbb  
Engem elől azután a babámat  
Ne keressen más szeretőt magának

Háromszor is elindultam s elmentem  
Ablakidhoz még közel sem mehettem  
A kapuban úgy elfogott valami  
Hogy egy árva szót sem tudtam szólani

## Csak titokba¬ csak titokba

Csak titokba­ csak titokba­ akartalak szeretni  
De ki kellett de ki kellett annak világosodni  
Megtudta az édesanyád hogy én téged szeretlek  
Kiátkozott a faluból hogy én hozzád ne menjek

Két szivárvány, két szivárvány koszorúzza az eget  
Falumbeli büszke legény csalta meg a szívemet  
De én azér nem átkozom a jó isten áldja meg  
Zsebkendőjét könnyeitől soha ne szárassza meg.

## Hajtsd ki babám az ökröket

Hajtsd ki babám az ökröket  
Legeltesd meg szegényeket  
Bársonyfűre ne hajtsd őket  
Mert elveszik a szűrödet  
Ha elveszik a szűrödet  
Mivel takarsz be engemet  
Van nekem egy cifra bundám  
Bétakarlak véle rózsám

Azt mondja a kakukkmadár  
Nem sokáig élek én már  
Sírba viszen a búbánat  
Rózsám meghalok utánad  
Ha kivisznek az udvarra  
Borulj le a koporsómra  
Ejtsél reám egy pár könnyet  
Rózsám megérdemlem tőled

## Engem anyám megátkozott

csak ének a CD-n

Engem anyám megátkozott  
Mikor a világra hozott  
Fájdalmában kiáltotta  
Hogy ne legyek boldog soha

Még akkor is megátkozott  
Mikor bölcsőmben ringatott  
Azt az átkot kérte reám  
Ország-világ legyen hazám

Ott se legyen megállásom  
Csipkebokor a szállásom  
Ott se legyen megállásom  
Csipkebokor a szállásom

Én okoztam a fájdalmát  
Én hordozzam a nagy átkát  
Megfogott az anyám átka  
Mert nem voltam jó leánya

Hegyek-völgyek álljatok meg  
Hogy panaszoljam el nektek  
Annyi bánat a szívemen  
Kétrét hajlott az egeken

## Hová mész te három árva

Hová mész te három árva  
Messzi földre szolgálatra

Adok nektek arany vesszőt  
Verjétek meg a temetőt

Keljen keljen édesanyánk  
Mert elszakadt a gyászruhánk

Nem kelhetek gyermekeim  
Homály borítja szemeim

## Ha kimegyek a türei nagyhegyre

Ha kimegyek a türei nagyhegyre  
Ráülök én a nagykő tetejére  
Körülöttem lányok szedik az ibolyát  
Kalapomba abból kötnek bokrétát

Kiskertemben van egy kis fa nem látszik  
Minden éjjel tizenkétszer virágzik  
Apró annak a levele jószagú  
Kedves babám mért vagy ilyen szomorú

Kelj fel babám mert meg akar virradni  
Mert én tőled el akarok búcsúzni  
Fel is kelek mert nem tudok aludni  
Fáj a szívem a szerelem gyötöri

## Nagypénteken mossa holló a fiát

Nagypénteken mossa holló a fiát  
Ez a világ kígyót-békát rámkiált  
Mondja meg hát ez a világ szemembe  
Kinek mit vétettem én életembe.

Édesanyám mi zörög a zsebébe  
Ha apró is adjon egyet belőle  
Veszek véle csináltatok márványkőből koporsót  
Négy sarkára ráveretem a jajszót

Édesanyám kiáll a kapujába  
Sirat engem fekete gyászruhába  
Édesanyám ne sirasson engemet  
Másnak adtam cserébe a szívemet

## Kis pej lovam megérdemli a zabot

Kis pej lovam megérdemli a zabot  
Kétszer kerülte meg magyarországot  
Harmadszor is sejehaj megkerülhette volna  
Ha görgey igaz szívű lett volna

De Görgey nem volt igaz vezérünk  
Világosnál letétette fegyverünk  
Ha görgey sejehaj igaz szívű lett volna  
A magyar ember senki rabja nem volna

## Édesanyám mi van a kötényében

Édesanyám mi van a kötényében  
Piros alma adjon egyet belőle  
Úgy sem soká ehetem az almáját  
Mert viselem a román király csákóját  
Úgy sem soká ehetem a kenyerét  
Mert viselem a román király fegyverét

Ha kimegyek a temető dombjára  
Ráborulok édesapám sírjára  
Édesapám keljen fel a sírjából  
Mert katona lett egyetlenegy fiából

## Édesanyám rózsafája

Édesanyám rózsafája  
Engem nyílott utoljára  
Bár sohase nyílott volna nyílott volna  
Maradtam volna bimbóba hateha

Én vagyok az aki nem jó  
Fellegajtó nyitogató  
Nyitogatom a felleget  
Sírok alatta eleget hateha

Sírok titkon nem látja más  
Hull a könnyem mint kútforrás  
Hull előmbe hull a földre hull a földre  
Hull a gyászos kebelembe hateha

Titkon szeretőt tartani  
Nehéz es azt elfeledni  
Már ezután olyat szeress olyat szeress  
Akit könnyen elfelejtesz hateha

Édesanyám sok szép szava  
Kit fogadtam kit nem soha  
Megfogadnám de már késő de már késő  
Hull a könnyem mint az eső hateha

## Ne vigyetek ne vigyetek

Ne vigyetek ne vigyetek engemet katonának  
Nincs akire nincs akire itt hagynom a babámat  
Terád bízom jó pajtásom barátom  
Éljed vele világodat világodat nem bánom

Nem forog a nem forog a dorozsmai szélmalom  
Levelet írt levelet írt az én kedves galambom  
Mit ér nékem a száz aranyos levele  
Ha én magam ha én magam nem beszélhetek vele

## Azt gondoltam, hogy nem leszek

Azt gondoltam, hogy nem leszek katona,  
Gondot viselek az édesanyámra.  
De már látom, semmi se lesz belőle,  
Reábízom a jóságos istenre.

Marsadjusztéromban állunk egész nap  
Gyenge vállam feltöri a cakompakk  
De a szívem nem töri fel semmi sem  
Haptákban is rád gondolok kedvesem.

Nem hiszed, hogy elmegyünk a csatába  
Majd elhiszed úgy alkonyat tájába­  
Hej, homályos lesz akkor a két orcám  
Mikor tőled el kell válnom szép rózsám.

Jaj, istenem, hogy nézheted el eztet  
Háborúba viszik a szeretőmet  
Sír az apa, sír a testvér s szerető,  
Mikor lesz már teli az a temető.

# KALOTASZEGI KESERVES

### keserves: nem alkalmas csárdásként egyenletes tempóban való éneklésre; (hajnali: igen)

## Fényes csillag kezd ragyogni az égen

## Ha kimegyek a doberdói harctérre

## Este vagyon (van már), tízet ütött az óra

## Kilenc tulkot purót hajtottam a vásárba

(Kalotaszentkirály 1994 Berecz A.

(hasonló szövegkezdet, másik ének!: Ha kimegyek a türei nagy hegyre, ráülök a nagy kőnek tetejére…)

Fényes csillag kezd ragyogni az égen,  
Olyan szépen nem ragyogott már régen.  
Fényes csillag, ragyogj nékem jó sokáig,  
Ej, hogy sötétbe ne ballagjak hazáig.

Besorozott a német katonának,  
Lovat adott, hogy én gyalog ne járjak.  
Lovat adott, kesely lábú jó paripát,  
Ej kisangyalom, azzal járok tehozzád.

Édes rózsám, ha fel akarsz keresni,  
Nagy Szerbia harcterire gyere ki.  
Megtalálod síromat egy tölgyfa alatt,  
Ej édes rózsám kisírhatod magadat.

### (Kalotaszentkirály 1995)

Rakott szekér, hat ökör van előtte,  
Kis menyecske felült a tetejibe,  
Szemeimet nem is merem rája vetni,  
Szegény vagyok, nem fog ő megszeretni.

### Vistai hajnali?

Éjfél után hármat ütött az óra, Este vagyon (van már), tízet ütött az óra  
Nem bódorog kódorog senki már a faluba. Ilyen későn ki jár még a faluba  
Én bódorgok egyedül, mert nem tudok elaludni,  
Fáj az árva szívem, a szerelem gyötöri. megöli

Gyötör engem a szerelem, nem táplál,  
Gyönge árva szívem nyugodalmat nem talál.  
Nem is gyógyít meg engemet csak a halál,  
Így jár, aki hű szerelmet nem talál.

Kilenc tulkot purót hajtottam a vásárba,  
Tizediket a babám udvarába.  
Kilenc tuloknak purónak az ára a zsebembe,  
Ej, még az éjjel jót mulatok belőle.

Édesanyám, adjon isten jó estét,  
Hazahoztam Hoztam kendnek ezt az ügyes menyecskét.  
De nem azért, hogy igazán hogy szeretem,  
De nem azért hoztam, hogy én őt szerettem  
(Sej) Szegény vagyok, gazdagságot szereztem.

(Ha) Kimegyek a doberdói harctérre,  
Feltekintek a csillagos nagy égre.  
Csillagos ég, merre van a magyar hazám,  
Merre sirat engem az édesanyám.

Nem sirat az, mer’ el vagyok feledve,  
Meg sem holtam, már el vagyok temetve.  
Eltemetnek az erdei vadvirágok,  
Megsiratnak a falumbeli leányok.  
Elsiratnak a mérai leányok

Édesanyám, nem írok több levelet,  
Ágyúgolyó lőtte meg a szívemet.  
Elsiratnak az erdei vadvirágok  
Megsiratnak a falumbeli leányok.?  
Elsiratnak a mérai leányok

Jaj, Istenem Édesanyám, hol fogok én meghalni,  
Hol fog az én piros vérem elfolyni.  
Olaszország közepébe lesz a sírom,  
Édesanyám, arra kérem, ne sírjon.

Édesanyám, mért szültél a világra,  
Kilenc fontos ágyúgolyó számára.  
Kilenc fontos ágyúgolyó fejbe talál, ha eltalál  
Azt se mondom, hogy voltál édesanyám.

Édesanyám, mért szültél a világra,  
Ennyi bóra, ennyi szomorúságra.  
Mostoha volt énhozzám a nagyvilág is,  
Mostoha volt az én édes babám is.

Fölteszem a levelem a postára,  
Rátalál az édesanyám házára.  
Olvasd anyám vérrel írott levelemet,  
Doberdónál hagyom az életemet.

Kilenc kislány áll a tenger szélében,  
A tizedik éppen a közepében.  
Gyertek lányok, ne hagyjatok itt elveszni,  
…???

## Kimegyek a doberdói harctérre

Válaszút ?? Kalotaszeg!

Kimegyek a doberdói harctérre  
Feltekintek a csillagos nagy égre  
Csillagos ég, merre van az én szép hazám  
Merre sirat engem az édesanyám.

Én Istenem, hol fogok én meghalni  
Hol fog az én piros vérem elfolyni  
Eltemetnek az erdei gyöngyvirágok  
Megsiratnak a falumbeli leányok.

Édesanyám, mért szültél a világra  
Kilencfontos ágyúgolyó számára  
Kilencfontos ágyúgolyó főbe talál  
Azt se mondtam, hogy voltál édesanyám.

## Kihajtottam Virág ökröm

### (Kalotaszentkirály 1994)

Kihajtottam virág ökröm a rétre,  
Gyöngyharmatot verettem le előtte.  
Nem hallom a Virág ökröm harangját,  
Az én babám mással éli virágát.

Éljed babám világodat, nem bánom,  
Csak a reád prédált csókot sajnálom.  
Jártam hozzád sok esőbe sok sárba,  
Jártam hozzád három évig hiába.

Megüzenem a vistai bírónak,  
Márványkővel rakassa le az utat.  
Mert a nagy sár felpeckel a lovamra,  
A lovamról a kedves galambomra.

### (másik ének szövege, itt is taították)

Nagypénteken mossa holló a fiát,  
Ez a világ kígyót, békát rám kiált.  
Mondja meg, hát egész világ szemembe,  
Kinek mit vétettem én életembe.

## Addig megyek, míg a szememmel látok

### Türei katonakísérő

Addig megyek, míg a szememmel látok,  
Ameddig egy sűrű erdőt találok.  
Sűrű erdő közepébe’ kaszárnya,  
Oda leszek három évig bezárva.

Messze földre bújdosott a galambom,  
Meg se látom, vagy még hírét se hallom.  
Csak az esik a szívemnek nehezen,  
Hogy még nem is beszélhetek én vele.

Holdvilágos, csillagos az ég alja/éjszaka,  
Kisangyalom gondolsz-e rám valaha.  
Tanum az ég és a fényes csillagok,  
Hogy én, babám, mindig csak rád gondolok.

## Nem bánom én, akárhogy dereg az ég

### (Kalotaszentkirály 1994)

Nem bánom én akárhogy’ dörög az ég,  
Az én búzám mégsem veri el a jég.  
Ád a császár ihajja, nékem komisz kenyeret,  
Szenvedek én a hazáér’ eleget!

Befogom a hat ökröm a járomba,  
Elviszem a búzámat a malomba.  
Édes kicsi molnárom, őröld meg a búzámat,  
Három évig nem látom a babámat.

(De) szeretném (a) feleségem megverni,  
Ha nem akar megölelni, csókolni.  
De mivelhogy, ejeha, gyönge karja liliom,  
Úgy megölel, hogy megverni nem tudom.

(másik dallam?)

Azt gondoltam, hogy nem leszek katona,  
Gondot viselek az édesanyámra.  
De már látom ejahaj, semmi se lesz belőle,  
Reá bízom a Jóságos Istenre!

Kisangyalom, ha meguntál szeretni,  
Szabad néked más szeretőt keresni.  
Adjon az Ég ejahaj, szebbet-jobbat nálamnál,  
Nékem pedig csak olyant, mint te voltál!

Kis pej lovam megérdemli a zabot,  
Kétszer kerülte meg Magyarországot.  
Harmadszor is sejehaj megkerülhette volna,  
Ha Görgey igaz szívű lett volna.

De ~~Görgey~~ nem volt igaz vezérünk  
Világosnál letétette fegyverünk  
Ha ~~Görgey~~ sejehaj, igaz szívű lett volna  
A magyar ember senki rabja nem volna.  
  
(megj SKG: nem jó szöveg, mert Görgey ellenes)

Akkor szép a kerek erdő, mikor zöld,  
 Amikor a dalosmadár benne költ.  
Dalos madár seje-haj, szállj le ablakaimra,  
Kisangyalom borulj a vállaimra.

Ráborulnék, kisangyalom nem lehet,  
Mert a lányok selyem kendőt viselnek.  
Selyem kendő, kék szeme, szemöldöke fekete,  
A jó Isten számomra teremtette.

Arról alul kéken beborult az ég,  
Az én búzám mégsem veri el a jég.  
Mer’ én biztosítottam, földjeimet eladtam,  
A mérai kiskocsmába’ elittam.

## Amerre én járok még a fák is sírnak

### Türei keserves

Amerre én járok még a fák is sírnak  
Gyenge ágaikról levelek lehullnak  
Hulljatok levelek, rejtsetek el engem  
Mert az én kedvesem árván hagyott engem.

Búval teríték meg az én asztalomat  
Bánattal tölték meg az én poharamat  
Ha tudtad határát rövid szerelmünknek  
Mért nem hagytál békét én árva fejemnek.

Felmenék a hegyre, lenézék a völgybe  
Ott láttam a rózsám földig feketébe  
Földig feketébe egy asztal előtte  
Egy pohár van rajta, erdei bor benne.

Egy pohár van rajta, erdei bor benne  
Köszöntsd reám, babám, hadd igyak belőle  
Mintsem rád köszöntém, inkább elönteném  
Régi szeretetét ki nem cselekedném.

## Temetőbe' szól az ének

### halottkísérő-Antal Ferencz Árus Kalotaszentkirály 1995

Temetőbe' szól az ének,   
Temetőbe kit kísérnek.   
Akárki, már nem fél biz' a', földi rab  
Nálam százszorta boldogabb.

Itt viszik az ablak alatt,   
De sok ember kislány sírva fakad,   
Mért nem visznek engemet ki,   
Legalább nem sírna senki.

Kísérj ki babám a sírig,   
Az örök nyugodalomig,   
Vess reám egy lapát földet,   
Talán megérdemlem tőled.

### Virágvölgyi M. füzet

Jaj de szépen harangoznak,  
Talán az én galambomnak.  
Bárcsak addig se temetnék,  
Amíg én is odamennék.

Úgy elmennék, de nincs kivel.  
Kenyerem sincsen amivel.  
Kérnék kölcsön, de nem kapok,  
Mert tudják, hogy árva vagyok.

Bújdosik az árva madár,  
Minden ország szélén leszáll.  
Hát az olyan árva, mint én,  
Hogyne bújdokolna szegény.

Olyan házat csináltatok,  
Ablakot rá nem vágatok.  
Abba reám földet hánynak,  
Ott tudom, nem taszigálnak.

## Fehér László lovat lopott

Fehér László lovat lopott  
a fekete halom alól.  
Lovat lopott szerszámostól,  
csikóféket kantárostól.  
Utána ment Gönc városa  
őtet fogva meglássa.

Fogjátok meg a huncutot,  
az akasztófára valót!  
Az én lovam keselylábú,  
az én nevem Fehér László!  
Verjétek rája a vasat,  
szíve-lelke megszakad!

Fehér Anna könnyet hullat,  
Kérleli a főurakat.  
Bíró uram, arra kérem,  
Eresszék el a testvére.  
Visszaadok csikót, nyerget,  
Ráadásul életemet.

Huncut bíró vállat rándít,  
Húzzátok már a mindenit.  
Mert pártátok széjjeltépi,  
a bátyádnak fejét veszi!  
Húzzátok már, a huncutot,  
az akasztófára valót.

# ...

## Hej, mikor én felülök szürke paripámra

### Türei katonaének

Hej, mikor én felülök szürke paripámra  
Elvágtatok véle idegen országba.

Hej, vissza-vissza nézek szép szülőhazámra  
Hullanak könnyeim nyergem kápájára.

Hej, szólnak ott az ágyúk, csattognak a kardok  
Szerelmes Jézusom, jaj, mindjárt meghalok.

Hej, írd meg hát pajtásom a gyászos halálom  
Itt nyugszik a testem idegen országon.

Hej, de tenger sebes habja ha mind tente volna  
Az égen a csillag, ha mind deák volna.

A réten a fűszál, ha mind penna lenne  
Az én nagy bánatim mégsem írhatnám le.

Hej, anyám, édesanyám, mikor engem szültél  
Szültél volna követ, nem fiúgyermeket.

Hej, de mikor feresztettél gyenge langyos vízbe  
Feresztgettél volna buzgó forró vízbe.

Hej, de mikor takargattál puha ruhácskába  
Takargattál volna tűznek parazsába.

Hej, amikor szoptattál, adtál volna mérget  
Ne ismertem volna a keserűséget.

## Béres vagyok, részes

### Türei keserves

Béres vagyok, részes,  
Annak is születtem.  
Mindjár’ itt az új esztendő,  
Jön a szekér értem.

Ökreim a réten,  
Birkám a vetésen.  
Taligám a barázdába,  
Magam a kocsmába.

Ökreim nem bánom,  
A taligám sajnálom.  
A tulipántos isztikémet,  
S a barna szeretőmet.

## Darutollam lehajlott

### Türei keserves

Darutollam lehajlott, lehajlott,  
Azt beszélik, szeretőm elhagyott.  
Nem hagyott el, csak az irigy mondja,  
Azt fogadta, nem is hagy el soha.

Mind azt mondja a szeretőm anyja,  
Hogy a lánya rozmaring bokréta.  
Ha rozmaring, ültesse cserépbe,  
Hogy ne fájjon a gyenge szívem érte.

Lányok, lányok, falumbeli lányok,  
Közületek csak egyet sajnálok.  
Ha az az egy nem lehet a párom,  
Senki se kell ezen a világon.

## Jó estét, jó estét, de nem mindenkinek

### Keserves

Jó estét, jó estét, de nem mindenkinek  
Csak annak a szépasszonynak, aki engem szeret.

Most jövök Gyuláról Gyulafehérvárról  
S leesett a rezes patkó a lovam lábáról.

Csak egy darab tartja, az is kotyog rajta  
Rózsa Sándor, jóbarátom, szorít egyet rajta.

Nem is az a betyár, aki gyócsingbe jár  
Nem fekszik az én ágyamba minden kapcabetyár.

Mer’ az én ágyamba széna, szalma vagyon  
Minden széna, szalmaszálon piros rózsa vagyon.

Piros a levele, rozmaring a neve  
Jártam hozzád három évig, jutok az eszedbe.

## Gyere, pajtás katonának

### Keserves - id.Magyarosi János, Méra

Gyere, pajtás katonának  
Jobb lesz dolgod, mint apádnak  
Nem kell kaszálj, nem kell kapálj  
Csak a kaszárnyába sétálj.

Édesanyám sok szép szava  
Kit fogadtam, kit nem soha  
Megfogadnám, de már késő  
Mer’ az idegen az első.

## Engem anyám megátkozott

### Keserves-id.Magyarosi János, Méra

Engem anyám megátkozott  
Mikor a világra hozott.  
Szerencsém ne legyen soha,  
Egész ifijúságomba.

Verd meg isten azt a vermet,  
Akibe a babám termett.  
Verd meg Isten azt a szívet,  
Ki hányat lát, annyit szeret.

Lám én csak egyet szeretek,  
Mégis eleget szenvedek.  
Lám én csak egyet szeretek,  
Mégis eleget szenvedek.

## Jaj, de szépen harangoznak

### Keserves-Kozma György Győrke, Méra

Jaj, de szépen harangoznak,  
Az én kedves galambomnak.  
Ej, de bárcsak addig ne temetnék,  
Amíg innen oda mennék.

Ej, de olyan tisztességet tennék,  
Török muzsikást fogadnék.  
Apja, anyja mulatozna,  
De én csak úgy sírdogálnék.

Ej, de kísérj ki rózsám a sírig,  
Az örök nyugodalomjaig.  
Hányj réám egy lapát földet,  
Talán megérdemlem tőled.

## Lement a nap a hegy megé’

### Keserves - Türe

Lement a nap a hegy megé’,  
Más ül a szeretőm mellé.  
Más öleli nagy édesen,  
Én csak nézem keservesen.

Én istenem, édesanyám,  
Még a fát se teremtsd árván.  
A fát ága, lombja nélkül,  
Engemet szerető nélkül.

Árva vagyok, senkim sincsen,  
Csak egyedül a jó isten.  
Árva vagyok, mint a gólya,  
Kinek nincsen pártfogója.

Édesanyám hogyha élne,  
Engem még a szél se érne.  
A kutya se nem ugatna,  
A szívemben gyász sem volna.

## Ej, darumadár fészkit rakja a pusztán

### Hajnali –Gergely András, Türe (Nagypénteken mossa holló a fiát dallamára)

Ej, darumadár fészkit rakja a pusztán  
S künn a hegyen a kopáron, a pusztán  
Könnyű néked, darumadár, van párod  
Ej, kivel bejárd ezt a széles világot.

A falumnak Vista község a neve  
Jaj, de búsan ki kell mennem belőle  
Ki kell menni, mer’megöl a szerelem  
Ej, régi babám, felejtsd el a nevemet.

Ej, erdő mellett, este későn megyek el  
Fülemüle az erdőbe énekel  
Énekeli bús panaszát csendesen,  
Ej, borulj a vállamra édes kedvesem.

## Ország, világ az én hazám

### Keserves – Gergely András, Türe

Ország, világ az én hazám,  
Ország, világ az én hazám,  
Vajon hun van a jó anyám,  
Vajon hun van a jó anyám?

Kopár ódal a nyughelyem,  
Kopár ódal a nyughelyem,  
Csipkebokor takar ingem,  
Csipkebokor takar ingem.

Akármerrül fújjon a szél,  
Akármerrül fújjon a szél,  
Mindenfelől csak ingem ér,  
Mindenfelől csak ingem ér.

## Édesanyám is volt nékem, de már nincs

### Keserves -Ambrus Sándorné Márton Kata ,Sárvásár

Édesanyám is volt nékem, de már nincs,  
Mer’ elvitte a tavaszi nagy árvíz.  
De sok éve, amióta halászom,  
Könnyeimtől még a vizet se látom.

Kihalásztam édesanyám kendőjét,  
Zöld selyemmelrávarrattam a nevét,  
Közepébe búbánatot varrattam,  
Én Istenem, milyen árván maradtam.

## Édesanyám rózsafája (másképp)

nem közismert; Keserves/Magyarosi János (71) 1968

Édesanyám rózsafája,  
Éngem nyílott utoljára.  
Bár sohase nyílott volna,  
Maradtam volna bimbóba,  
Ajdadadaj dadaj dadaj dana.

Engem anyám megátkozott,  
Mikor a világra hozott.  
Szerencsém ne legyen soha,  
Egész ifijuságomba,  
Egész ifijuságomba

Ne sírj rózsám, ne keseregj,  
Mer a tied nem lehetek.  
Tiéd lennék, ha lehetnék,  
Ha jaz egek megengednék,  
Ha jaz egek megengednék.

Megengedik azt az egek,  
Megengedik azt az egek.  
Azok a szép fellegesek,  
Azok a szép fellegesek,  
Ajdada...

Édesanyám kiskoromba,  
Mér nem zárt be koporsóba.  
Ne nevelt vóna ennyire,  
Ennyi sok keserűségre,  
Ennyi sok keserűségre.

## Nem messze van ide Kismargita

### Kalotaszegi betyárnóta

Nem messze van ide Kismargita  
Kit az árvíz környes-körül mosta  
Közepében van egy magyar csárda  
Ej abban mulat egy betyár bújába

S amott jönnek nyolcan a zsandárok  
Mind a nyócnak rezes a csákójok  
Elöl jön a zsandárok káplárja  
Hej egyenesen be kismargitára

Jó estét kívánok szép csaplárné  
Hát az a szép pej paripa kié  
S annak bizony betyár a gazdája  
Ej most érkezett nincs egy fél órája

Küldje ki hát annak a gazdáját  
Nem bántjuk mi ha megadja magát  
Hej de betyár vagyok meg sem adom magam  
Hej kinek tetszik vigye el a lovam

De a lovamat nem annyira bánom  
Csak a nyergét s a kantárt sajnálom  
Nyereg alatt piros bugyellárisom  
Hej abba fekszik százezer forintom

Száz forintot adtam a lovamért  
Százat meg a felszereléséért  
Százat meg a kökényszemű lányért  
Másik százat a vele alvásáért  
Százat meg a kökényszemű lányért  
Sej kit nem adnék az egész világért

# KALOTASZEGI HAJNALI

### ismertek

## Lehullott a piros rózsa levele

TÉKA Erdélyország sok szép vize CD 1993  
l,l,l,l, llls

Lehullott a piros rózsa levele,  
gyenge vagy még babám a szerelemre,  
gyengeséged nem annyira sajnálom,  
itt vagy babám, nehéz tőled megválnom.

Édesanyám mindig intett a jóra,  
este későn ne menjek a fonóba,  
nem hallgattam édesanyám szavára,  
beleestem a csavargók sorába.

Húzzad cigány, repedjen meg a húrod  
mer énnékem úgysem sokáig húzod  
húzd el nékem, lassan, szépen, csendesen,  
hogy a babám százszor jobban szeressen.

## Két szivárvány, két szivárvány

Két szivárvány, két szivárvány koszorúzza az eget,  
Falumbeli büszke legény csalta meg a szivemet.  
De én azért nem átkozom, a jó Isten áldja meg,  
Zsebkendőjét könnyeitől sohase szárassza meg.

Csak titokban csak titokban akartalak szeretni,  
De ki kellett de ki kellett annak világosodni.  
Megtudta az édesanyám, hogy én téged szeretlek,  
Kiátkozott a faluból, hogy én hozzád ne menjek.

## Kaszárnya, kaszárnya

Kaszárnya, kaszárnya,  
Sűrű, rácsos ablak rajta.  
Közepébe egy kerek márvány asztal,  
Sej, a gyászlevelem rajta.

Gyászlevelem rajta,  
Nincs ki, nincs ki elolvassa.  
Van szeretőm egy tizennyolc éves lány,  
Sej, aki elolvassa.

Olvassa, olvassa,  
Sűrű könnyeit hullatja.  
Ne hullassad a sűrű könnyeidet,  
Sej, nem leszek a tied.

## Édesanyám, mi van a kötényébe

Édesanyám, mi van a kötényébe,  
Piros alma, adjon egyet belőle.  
Úgyse soká ehetem az almáját,  
Mer’ viselem a román király csákóját.  
Úgyse soká ehetem a kenyerét,  
Mer’ viselem a román király fegyverét.

Ha kimegyek a temető dombjára,  
Ráborulok édesapám sírjára.  
Édesapám keljen fel a sírjából,  
Mer’ katona lett egyetlen egy fiából.

## Nagypénteken mossa holló a fiát

Nagypénteken mossa holló a fiát  
Ez a világ kígyót, békát rám kiált  
Mondja meg, hát egész világ szemembe  
Kinek mit vétettem én életembe

Édesanyám, mi zörög a zsebébe  
Ha apró is, adjon egyet belőle  
Veszek véle, csináltatok márványkőből koporsót  
Négy sarkára ráveretem a jajszót

Ej, darumadár fészkit rakja a pusztán  
S künn a hegyen a kopáron, a pusztán  
Könnyű néked, darumadár, van párod  
Ej, kivel bejárd ezt a széles világot.

A falumnak Vista község a neve  
Jaj, de búsan ki kell mennem belőle  
Ki kell menni, mer’ megöl a szerelem  
Ej, régi babám, felejtsd el a nevemet.

## Tarka paszuly az ágy alatt

### Mérai lakodalmi hajnali, Kalotaszentkirály 1995, Ökrös-Kallós CD 2001

Tarka paszuly az ágy alatt  
Jaj, de régen nem láttalak  
Ha nem látlak, babám vasárnapig  
Meghasad a szívem addig.

Édesanyám mondta nékem  
Minek a szerető nékem  
De én arra, babám nem hajlottam  
Titkon szeretőt tartottam.

Titkon szeretőt tartani  
Bajos azt elfelejteni  
Már ezután, babám, olyat szeress  
Akit könnyen elfelejtesz.

Édesanyám sok szép szava  
Kit fogadtam, kit nem soha  
Megfogadnám, babám, de már késő  
Mer’ az idegen az első.

Idegenét megfogadtam//:  
Az anyámét elhallgattam//:

## Erdélyország az én hazám, nem német

### (Kalotaszentkirály 1994)

Erdélyország az én hazám, nem német  
Oda vágyik az én szívem, míg élek  
Otthagytam egy barna kislányt hervadni  
Azt szeretném csak még egyszer meglátni

Ha megindul elindult az a gőzös, hadd menjen  
Én utánam senki ne keseregjen  
Ha valaki énutánam kesereg  
Azt kívánom, a jó Isten áldja meg.

Édesanyám, ha kend tudná, amit én  
Milyen gyenge szívű lány vagyok én  
Ha kiülök a tornác küszöbére  
Vágyik szívem a régi szeretőmre.

Édesanyám, mondok kendnek valamit  
Gombolja ki piros lájbim elejit  
Nézze meg, hogy mi bántja a szívemet  
Eltiltották tőlem a szeretőmet.  
Eltiltották, vagy az Isten elvette  
Annak adta, aki megérdemelte.

Édesanyám, kend az oka mindennek  
Mért nem adott engem a szeretőmnek  
Adott volna engem oda csak annak  
Kit a szívem kiválasztott magának.

Úgy elmegyek, hírt sem halltok felőlem  
Párjavesztett kismadár lesz belőlem  
Leszállok egy zöld erdőbe zokogva  
Fészket rakok egy nefelejcs-bokorra.

Nincsen kedvem, mer’ elvitte a fecske  
Egy nagy száraz jegenyefára tette  
Mikor az a jegenyefa kivirít  
Akkor leszek kisangyalom a tiéd.

Nem messze van ide babám tanyája  
Ide látszik annak tornácos háza  
Bús gerlice szokott oda leszállni  
Bajos tőled, régi babám elválni.

Jaj Istenem ,de víg voltam ezelőtt  
Míg a babám járt el a kapum előtt  
Amióta nem látom a babámat  
Enyém csak a keserűség s a bánat.

Ablak alatt borostyánfa virágzik  
Bús gerlice mindig azon tanyázik  
Bús gerlice, jaj, de búsan énekli  
Bajos tőled régi babám elválni.

Kutya világ, mikor érem végedet  
Úgy meguntam benned az életemet  
Nem volt benned, hej, de csak egy víg napom  
Bár az se lett volna kedves galambom.

Úgy szeretnék a templomba ott lenni  
Mikor a pap a babámat esketi  
Meghallgatnám, hogy tagad ki szívéből  
Jaj, Istenem, változtasd meg színéből.

## Nagygazda volt az én apám

Nagygazda volt az én apám  
Nagy birtokot hagyott énrám  
Hat ökörnek kötelét, három vasvilla nyelét  
Kilenc szekér szénaboglyának helyét.

Nagygazda volt az én apám  
Nagy birtokot hagyott énrám  
A nagy hambárt üresen, a sok adót fizessem  
Széles földjét, hogy keservesen nézzem.

De én azt elpazaroltam  
Magamnak semmit se hagytam  
Hagytam biz’ én eleget, jó kapa, kaszanyelet  
Temetőbe’ sírnak való jó helyet.

## Ha kimegyek a türei nagy hegyre

### Türei hajnali, Ökrös CD

Ha kimegyek a türei nagy hegyre,  
Ráülök a nagy kőnek tetejére.  
Körülöttem lányok szedik az ibolyát,  
Kalapomba abból kötök bokrétát.

Kiskertemben van egy kis fa, nem látszik,  
Minden éjjel tizenkétszer virágzik. (mandulája földre esik, nem látszik)  
Apró rózsa terem rajta, jó szagú,  
Kedves babám, Kisangyalom mért vagy olyan ilyen szomorú.

Ha kimegyek a türei erdőre,  
Találok ott szeretőre, kettőre.  
Nem kell nékem sem a kettő, sem az egy,.  
Csak te kellesz, mer’ igazán szeretlek.

Kelj fel, babám, mert meg akar virradni,  
Mert én tőled el karok búcsúzni.  
Fel is kelek, mert nem tudok aludni,  
S fáj a szívem, a szerelem gyötöri.

## Felültem a széles világ lovára

### Lónai hajnali (Magyarlóna és Györgyfalva)

Felültem a széles világ lovára  
Zaboláját nem tettem a szájába  
Úgy indultam hosszú útra egyedül  
Borul az ég minden felől, nem derül.

Borul az ég minden felől, nem derül  
Az én babám még ha lát is elkerül  
Ha kikerül, kerüljön ki, nem bánom  
Csak a szíve énutánam ne fájjon.

Hideg se volt, mégis befagyott a tó  
Szeretőm sincs mégis rólam megy a szó  
Hát hogyha még szeretőt is tartanék  
Mennyi cajha, mind rólam törvénykeznék.

Édesanyám volt az oka mindennek  
Mér’ nem adott engem a szeretőmnek  
Adott volna engemet is csak annak  
Kit a szívem kiválasztott magának.

Ha elindul az a vonat, hadd menjen  
Énutánam senki ne keseregjen  
Aki pedig énutánam kesereg  
A jó Isten két kezivel áldja meg.

Ágas-bogas a diófa teteje  
Utoljára voltam nálad az este  
Utoljára fogtam ajtód húzóját  
Adjon Isten nyugodalmas jójcakát

## Szántani kén’ tavasz vagyon

### Türei hajnali, Ökrös CD (Kalotaszegi mulató énekek)

Szántani kén’ tavasz vagyon  
A szerszámom széjjel vagyon  
Ekevasam Vasváron van  
Járomszegem Szegeden van.

A tengelyem Dengelegen  
A kerekem Kerepesen  
Négy szép tulkom a vásárba  
Isten tudja hol az ára.

Iszik a juhász a csapon  
Bőg a nyája az ogaron  
Ne bőgj nyájam olyan nagyon  
Jól tartalak gyöngyharmaton.

## Új a csizmám, galambom

Új a csizmám, galambom, el akarom viselni  
De a császár nem akarja engedni  
Engedd császár, nem a te pénzed állja  
Ezt a kedves galambom vette vásárfiába.

Ha felülök, galambom, a fekete gőzösre  
Isten tudja, hol szállok ki belőle  
Majd kiszállok valahol a harcmezőn  
Ott lesz kedves galambom, majd a gyászos temetőm.

Jól van dolga, galambom,a mostani huszárnak  
Nem kell szénát kaszáljon a lovának  
Mer’a széna porcióba van kötve  
Gyere, kedves galambom, tedd a lovam elébe.

## Gyöngyvirágos a türei nagytemplom

### Hajnali-Türe, Méra

Gyöngyvirágos a türei nagytemplom  
Te vagy benne a legszebb virág galambom  
Úgy elnézlek, te gyönyörű virágszál  
Azt se tudom, hogy a pap mit prédikál  
Aranycsatos imakönyv a kezedben  
Isten tudja, mi van a te szívedben.

Kék virágos a mérai temető  
Engem temessenek oda legelőbb  
Engem előbb, utána a babámat  
Hogy ne keressen más szeretőt magának.

Háromszor is elindultam, elmentem  
Ablakidhoz még közel sem mehettem  
A kapuba’ úgy elfogott valami  
Hogy egy árva szót sem tudtam szólani.

## Ej, de a türei nagy híd mellett

### Türei hajnali

Ej, de a türei nagy híd mellett  
Három juhom, sejhaj, hatot ellett  
Van már juhom, sej, de van bárányom  
Szerethetsz már gyöngyvirágom.

Ej, de a türei nagy hegy alatt  
Három kislány, sejhaj, zabot arat  
Zabot arat fekete lovának,  
Szeretőt keres magának.

## Ej, nem mind arany, nem mind ezüst

### Türei hajnali

Ej, nem mind arany, nem mind ezüst, ami fénylik  
Nem mind igaz, amit a lány esküszik  
Hallottam én leányesküt eleget  
Ej, láttam én már béborulva az eget.

Ej, a mindenit ennek a bús világnak  
Nem hiszek én menyecskének, sem lánynak  
Mert a leány olyan ,mint a jeges fa  
Ej, rásüt a nap, leolvad a jég róla.

## Piros az ostorom nyele

### „Kallós Zoltán kedves dalai” c. CD 5. SZ.L., SSY (J.K.), V.K.

Piros az ostorom nyele, nem sárga,  
A nyelére numera van rávágva.  
Én vágtam rá azt a jeles numerát,  
Ölelem a babám karcsú derekát.

Amit világéletemben kerestem,  
Mind az ügyes menyecskékre költöttem.  
Vettem nekik alsó, felső rokolyát,  
Jaj, de sokszor felhajtottam az alját.

Spirituszból csinálják a pálinkát,  
Azért nem lát senki rajtam jó ruhát.  
Ha csinálnák édes tejből, ecetből,  
A kocsmáros nem élne a zsebemből.

Piros az ostorom nyele, nem sárga,  
A babámnak hét faluban nincs párja.  
Kilenc falut, hét vármegyét bejártam,  
A rózsámnak párjára nem találtam.

## Ősz az idő, hideg a szél

Muzsikás: Ősz az idő CD 6.

Ősz az idő, hideg a szél  
Lehull minden falevél  
De sok anya azt felszedné  
Ha a fiát megmenthetné.

Hideg idők vannak télen  
Maradásom nincsen nékem  
El kell menni katonának  
Itt kell hagyni a babámat.

## Bújdosik az árva madár

### (Méra)

Bújdosik az árva madár  
Minden ország szélén leszáll  
Hát az olyan árva, mint én  
Hogyne bujdokolna, szegény.

Olyan házat csináltatok  
Ablakot rá nem vágatok  
Abba’ reám földet hánynak  
Ott tudom, nem taszigálnak.

Úgy elmennék, de nincs kivel  
Kenyerem sincsen amivel.  
Kérnék kölcsön, de nem kapok  
Mert tudják, hogy gyászban vagyok.

Árva vagyok, senkim sincsen  
Csak egyedül a jó Isten.  
Árva vagyok, mint a gólya  
Kinek nincsen pártfogója.

Árva madár, bús gerlice  
Van egy rózsám nagyon messze.  
Mikor én oda eljutok  
Jaj, de kedvemre mulatok.

Jaj, de szépen harangoznak  
Az én kedves galambomnak.  
Bárcsak addig ne temetnék  
Amíg innen odaérnék.

Olyan tisztességet tennék  
Török muzsikást fogadnék.  
Apja, anyja mulatozna  
De én csak ott sírdogálnék.

Kísérj ki rózsám a sírig  
Az örök nyugodalomig.  
Hányj reám egy lapát földet  
Talán megérdemlem tőled.

## Esik eső, ház ereszén bécsorog

Esik eső, ház ereszén bécsorog  
Az én babám csak kesereg, csak zokog.  
Kedves babám, ne hullasd a könnyedet  
Találsz te még olyat, mint én eleget.

Búra, búra, búbánatra születtem  
Édesanyám búban nevelt fel engem.  
Búban nevelt, búval éltem idáig  
Búval élek koporsóm bezártáig.

Összefolyik a Tisza a Dunával  
Összeillik a szőke a barnával.  
Mer’ a barna igazán tud szeretni  
Árva szívem nem tudja elfeledni.  
(De a szőke hamar el tud feledni)

Széna, széna, széna terem a réten  
Még annál is több irigyem van nékem.  
Irigylik a legénykori életem  
Irigylik, hogy szép szeretőm van nékem.

## Ha elindul az a vonat, hadd menjen

Ha elindul az a vonat, hadd menjen  
Énutánam senki ne keseregjen.  
Ha valaki, hej de énutánam kesereg  
Az áldja meg, aki engem teremtett.

Édesanyám volt az oka, volt az oka mindennek  
Mért nem adott engem a szeretőmnek.  
Adott volna , jaj, de engem oda csak annak  
Kit a szívem kiválasztott magának.

## Csak titokban, csak titokban akartalak szeretni

Csak titokban, csak titokban akartalak szeretni  
De ki kellett, de ki kellett annak világosodni  
Megtudta az édesanyám, hogy én téged szeretlek  
Kiátkozott a faluból, hogy én hozzád ne menjek.

Két szivárvány//:koszorúzza az eget  
Falumbeli büszke legény csalta meg a szívemet  
De én azért nem átkozom, a jó Isten áldja meg  
Zsebkendőjét könnyeitől soha ne szárassza meg.

## Addig megyek, míg a szememmel látok

Addig megyek, míg a szememmel látok  
Ameddig egy sűrű erdőt találok  
Sűrű erdő közepébe kaszárnya  
Oda leszek 3 évig bezárva.

Messze földre bujdosott a galambom  
Meg sem látom, vagy még hírét se hallom  
Csak az esik a szívemnek nehezen  
Hogy még nem is beszélhetek én vele.

Holdvilágos, csillagos az éjszaka  
Kisangyalom, gondolsz-e rám valaha  
Tanúm az ég és a fényes csillagok  
Hogy én babám mindig csak rád gondolok.

## Azt gondoltam, hogy nem leszek katona

### Hajnali-Türe

Azt gondoltam, hogy nem leszek katona  
Gondot viselek az édesanyámra  
De már látom semmi se lesz belőle  
Reábízom a jóságos Istenre.

Marsadjusztéromban állunk egész nap  
Gyönge vállam feltöri a cakompakk  
De a szívem nem töri fel semmi sem  
Haptákból is rád gondolok kedvesem.

Nem hiszed, hogy elmegyünk a csatába  
Majd elhiszed, úgy alkonyat tájába  
Ej, homályos lesz akkor a két orcám  
Mikor el kell válnom tőled, szép rózsám.

Jaj, Istenem, hogy nézheted el eztet  
Háborúba viszik a szeretőmet  
Sír az apa, sír a testvér, szerető  
Mikor lesz már teli az a temető.

## Ej, nem szeretem az idők járását

Ej, nem szeretem az idők járását  
Megfordítom kalapom állását  
Nem árt annak sem eső sem dara  
Ej, még a jég is mind lepereg róla.

Ej, udvaromon van egy nagy almafa  
Tetejébe’ három piros alma  
Az az alma teli van féreggel  
Ej, az én babám forró szerelemmel

Ej, amott jönnek hárman a zsandárok  
Zörgetik az apró szemű láncot  
Rám verik az apró szemű láncot  
Ej, régi babám, ne tarts hozzám számot.

## Haza is kéne már menni

Új Pátria – Váralmási CD 10. „hajnali”  
záróének 1990 körül Téka, Méta, Kalamajka, Muzsikás táncházakban

Haza is kéne már menni,  
Vajon mit fognak szólani.  
Sötét az ég alja,  
Babám kísérj el haza,  
Megszolgálom néked valaha.

A mezei kispacsirta,  
Mind a két szemét kisírta.  
Sírok én magam is,  
Sír az én galambom is,  
Lehajlik előttünk az ág is.

Valamennyi gácsér ruca,  
Mind konkorú annak farka.  
Valamennyi magyar lány,  
Piros pántlika haján,  
Szeret is az engem igazán.

## A hajnali csillag ragyog

A hajnali csillag ragyog  
Én még a kocsmába vagyok  
Jaj, Istenem, hogy szégyellem, hogy szégyellem  
Hogy reggel kell hazamennem.

Olyan ittas, boros vagyok  
Hazamennék, de nem tudok  
Gyere, babám, gyújtsál gyertyát, gyújtsál gyertyát  
Mutasd meg az ország útját.  
Gyere, babám, gyújts gyertyára  
Hazajövök vacsorára.

Tarozom én a kocsmába’  
Kilenc liter bor árával  
Jaj, Istenem, hogy adjam meg  
Hogy az asszony ne tudja meg.

Utca, utca, bánat utca  
Bánatkővel van kirakva  
Azt is az én rózsám rakta, rózsám rakta  
Hogy én sírva járjak rajta.

Nem járok én sírva rajta  
Járjon az, ki kirakatta  
Nem járok én sírva rajta  
Járjon az, ki kirakatta.

## Ne vigyetek, ne vigyetek engemet katonának

Ne vigyetek, ne vigyetek engemet katonának  
Nincs akire, nincs akire itthagynom a babámat  
Te rád bízom, jó pajtásom, barátom  
Éljed vele világodat, világodat nem bánom.

Nem forog a, nem forog a dorozsmai szélmalom  
Levelet írt, levelet írt az én kedves galambom  
Mit ér nékem a száz aranyos levele  
Ha én magam, ha én magam nem beszélhetek vele.

## Rózsa kihajlik a gyalogútra

Panek Kati CD hajnali

Rózsa kihajlik a gyalogútra.  
Úgy szeretlek a jó isten tudja.  
Megtagadom apámat anyámat,  
Mégse hagyom a kedves babámat.

Hótig bánom amit cselekedtem.  
Hogy tevéled szerelembe estem.  
Szerelembe nem estem csak szóba,  
Sajnálom de nem tehetek róla.

# ...

### kevésbé ismertek

## Bú ebédem, bánat napom

Bú ebédem, bánat napom  
Fekete gyász alatt lakom//:hateha  
Fekete gyász, fehér üröm  
Az életem nem nagy öröm//:hateha.

Annyi nékem az irigyem  
Mint a fűszál a mezőben//:hateha  
Egyik teszen, másik veszen  
A sok irigy majd megeszen//:

Fehér virág a fejemen  
Fekete gyász a szívemen//:hateha  
Fekete gyász, fehér üröm  
Az életem nem nagy öröm//:

## Nem tudja azt senki csak a jó Isten

Nem tudja azt senki csak a jó Isten  
Milyen bánat van az én bús szívemben  
Ha kicsapna, tenger lenne belőle  
Nagy a világ, elborítná örökre.

Titkon nyílik, titkon hervad a rózsa  
Bárcsak soha se szerettelek volna  
Hagytam volna békét a szerelemnek  
Jobb lett volna az én árva szívemnek.

Ha elmégy is, édes rózsám, kívánom,  
Hogy az út előtted rózsává váljon  
Még a fű is édes almát teremjen  
A te szíved soha el ne feledjen.

## Engem anyám megátkozott

Engem anyám megátkozott  
Mikor a világra hozott  
Fájdalmába kiáltotta,  
Hogy ne legyek boldog soha.

Még akkor is megátkozott  
Mikor bölcsőmbe ringatott  
Azt az átkot kérte reám  
Ország, világ legyen hazám.

Ott se legyen megállásom  
Csipkebokor a szállásom.

Én okoztam a fájdalmát  
Én hordozom anyám átkát  
Megfogott az anyám átka  
Mert nem voltam jó leánya.

Hegyek, völgyek álljatok meg  
Hogy panaszoljam el nektek  
Annyi bánat a szívemen   
Kétrét hajlott az egeken.

## Tiszta búzát szedeget a vadgalamb

### Körösfői hajnali

Tiszta búzát szedeget a vadgalamb,  
Szépen szól a körösfői nagyharang.  
Azt veri ki mind a két oldalára,  
Szép a babám, e világon nincs párja.

A jó Isten adta volna azt nekem,  
Hogy ne tudtam volna mi a szerelem.  
Gyönge szívem sohase is fájt volna,  
Bánatos könnyeim nem hulltak volna.

## Kimentem a zöld erdőbe, hej kék ibolyát szedni

### Hajnali - Méra

Kimentem a zöld erdőbe, hej kék ibolyát szedni.  
Ott láttam egy kakukkmadárt szépen énekelni.  
S dalolj egyet kakukkmadár, a többit nem bánom,  
Az hagyott el kit szerettem, ej, szívemből sajnálom.

## Széna, széna, széna terem a réten

### Mérai hajnali

Széna, széna, széna terem a réten,  
Még annál is több irigyem van nékem.  
Irigylik a legénykori életem,  
Irigylik, hogy szép szeretőm van nékem. (ism.)

Összefolyik a Tisza a Dunával,  
Össze illik a szőke a barnával.  
Mert a barna tud igazán szeretni,  
De a szőke hamar el tud feledni. (ism.)

## Ha bémegyek a mérai csárdába

### Árus nótája

Ha bémegyek a mérai csárdába  
Éles késem verem a gerendába  
Éles késem vegye ki, aki bátor, teheti  
Csárda falát piros vérrel írom ki.

De ha bemegyek a mérai csárdába  
Két liter bort rendelek az asztalra  
Két liter bor, hat pohár, karjaim közt a babám  
Hátam megett az öreg Árus muzsikál.

## Végigmentem a lónai, a lónai temetőn

### Magyarlónai hajnali

Végigmentem a lónai, a lónai temetőn  
Elvesztettem//:piros bársony zsebkendőm.  
Piros bársony zsebkendőmet nem annyira//:sajnálom  
Csak, hogy eddig//:szerettelek, azt bánom.

Végigmentem//:a lónai//:nagy utcán  
Elvesztettem//:a szivarom, s a szipkám.  
Szivaromat, s a szipkámat nem annyira//:sajnálom  
Csak a régi//:szeretőmet, azt bánom.

# KALOTASZEGI CSÁRDÁS

### közismertek

## Piros kancsó, piros bor

Piros kancsó, piros bor  
Mindjárt rám kerül a sor  
Iszom a bort, ölelem a babámat  
A mindenit ennek a bús világnak.

Nincsen pénzem, de majd lesz  
Mikor Pesten vásár lesz  
Eladom a feleségem szoknyáját  
Még az éjjel elmulatom az árát.

Ha szegény vagy, szegény vagy  
Fűnek, fának adós vagy  
Eladom a fejem alól a párnát  
Még az éjjel elmulatom az árát.

Nékem olyan asszony kell  
Ha beteg is keljen fel  
Keljen fel és főzze meg a vacsorát  
Vacsorával várja haza az urát.

Nékem olyan ember kell  
Ki kocsmába nem jár el  
Menjen haza, tegyen tüzet, vágjon fát  
Vacsorával várja haza asszonyát.

Ihatnám én, de nincs mit  
Borért küldnék, de nincs kit  
Beteg az én édes, kedves galambom  
Mégis elmegy a kocsmába, ha mondom.

## Vajon ide bémenjünk-e

Vajon ide bémenjünk-e   
Jó pálinkát árulnak-e  
Vajon jól megmézezték-e//:  
Hogy mi azt megihassuk-e//:

Tarozom én a kocsmába’  
Kilenc liter bor árával  
Adósságom hogy adjam meg  
Hogy az asszony ne tudja meg.

Én Istenem tégy egy csodát  
Százasokból szénabuglyát  
Tetejébe milliókat  
Hadd mulassam ki magamat.

## Ha te csóka, csicsóka

## Fehér fuszulykavirág

Kalotaszentkirály 1995  
l,l, ll t s r /

Fehér fuszulykavirág  
Ne jöjj hozzám napvilág  
Inkább gyere sötétbe  
Hadd üljek az öledbe.

Ott sem ülök sokáig   
Csak tizenkét óráig  
Az a tizenkét óra  
Olyan, mint egy minuta.

Sok esőbe, sok sárba’  
Jártam hozzád hiába  
De én most már nem járok  
Mer’ a babám elhagyott.

A sarkantyúm taréja  
Elveszett az éjszaka  
Gyere, rózsám, keresd meg  
Ha megkapod pengesd meg.

Édesanyám a kendőm  
Kéreti a szeretőm  
Eredj, lányom add oda  
Én is úgy adtam oda.

Ha te csóka csicsóka  
Fészket rakott a fára  
Diófa tetejére  
Az én rózsám kertjébe.

Sok esőbe, sok sárba,  
Jártam hozzád hiába.  
De már többet nem járok,  
Mer a babám elhagyott.

Kolozsvári kapuba  
Kiállott egy kislányka  
Göndör haja, csöpp szája  
Én leszek a babája.

Kolozsvári kaszárnya  
Kiállott egy regruta  
Sárga cukrot recsegtet  
Engem oda kecsegtet.  
Sárga cukrot ropogtat,  
Engem oda csalogat.  
De nem hajlok a szavára,  
Nem leszek a babája.

Verd meg Isten, verd meg azt,  
Kinek szíve nem igaz.  
Lám az enyém oly igaz,  
Hajlik mint a lágy viasz.

Elmúlt a nyár, jön a tél,  
A kisasszony mivel él.  
Tormát reszel, avval él,  
Majd tavasszal, ha kikél.

## Nincsen kenyér, nincsen só

1995 Kalotaszeg

Nincsen kenyér, nincsen só,  
Nincsen feleségem jó, csuhajja.  
Majd lesz kenyér, majd lesz só,  
Majd lesz feleségem jó, csuhajja.

Nincsen kenyér, nincsen ágy,  
Feleségem másnak ád, csuhajja.  
Majd lesz kenyér, majd lesz ágy,  
Feleségem nekem ád, csuhajja.

Nincsen kenyér, nincsen zsír,  
Feleségem mindig sír, csuhajja.  
Majd lesz kenyér, majd lesz zsír,  
Feleségem sose sír, csuhajja.

Most jövök a korcsmából,  
Feleségem ki az ágyból, csuhajja.  
Feleségem, gyermekem,   
Mind a patakba vetem, csuhajja.

Ó ne menj el, ne menj el,  
Háljunk ketten az éjjel, csuhajja.  
Úgy elhálunk az éjjel,  
Soha nem felejtem el, csuhajja.

Három hordó borom van,  
A negyedik csapon van, de csapon van.  
S kifekszem a csap alá,  
Babám a fejem alá, csuhajja.

S építtetek Pestre házat,  
Ablakot rá háromszázat, csuhajja.  
S a tetejébe tükörszobát,  
Hogy a babám fesse magát, csuhajja.

### Bíró Dénesné Kovács Zsuzsa, Alsósófalva

Azt nyeríti a Fakó:  
Édes gazdám érünk-e még fogadót?  
Azt nyeríti a Sárga:  
Édes gazdám, én nem hagylak a sárba.

# ...

### legszebbek

## Új korába’ repedjen meg a csizmám

Mérai csárdás

Új korába’ repedjen meg a csizmám  
Ha én többet járok a babám után  
Eddig is csak azér’ jártam hozzája  
Kökényszeme csalogatott utána.

Árus cigány, törjön el a muzsikád  
Mikor én táncolok, akkor ne cifrázz  
Húzzad nékem lassan, szépen, csendesen  
Hogy a babám százszor jobban szeressen/  
Hogy a babám szíve meg ne repedjen.

Zöld szalagot kötöttem a hajamba  
Nem vagyok én a leányok utolja  
Sem eleje, sem az alja nem vagyok  
Amér’ az a barna legény elhagyott.

Húzzad, cigány, szakadjon meg a húrod  
Mer’ énnékem úgyse sokáig húzod  
Úgy húzzad el, lassan, szépen, csendesen  
Hogy a babám százszor jobban szeressen.

## Megátkozott engem az édesanyám

### Csárdás-Méra+Inaktelke; (Váralmás 8-9) d cisz c h

Megátkozott engem az édesanyám  
Hogy ne legyen se országom, se hazám  
Csipkebokor legyen az én szállásom  
Ott se legyen soha megmaradásom.

Csipkebokor szúrta meg a kezemet  
Barna legény csalta meg a szívemet  
Barna legény, ne csald meg a szívemet  
Én akarom megcsalni a tiedet.

Sárig virág, ha leszakítanálak  
Mit mondanál, babám, ha elhagynálak  
Azt mondanám verjen meg a teremtő  
Mert nem voltál igaz szívű szerető.

De szeretnék az égen csillag lenni  
Minden éjjel az ég alján ragyogni  
Éjfél után megkerülném az eget  
Onnan nézném, hogy a babám kit szeret.

Nem jó csillag lenne már énbelőlem  
Nem sokáig ragyognék én odafenn  
Mert mikor az égen kéne ragyogni  
Akkor mennék a babámat ölelni.

El kell menni katonának messzire  
Itt kell hagyni a babámat, nincs kire  
Reád bízom jó barátom, virágom  
Éljed vele világodat, nem bánom.

Besorozott a német katonának  
Lovat adott, hogy én gyalog ne járjak  
Lovat adott, keselylábú paripát  
Avval megyek, kisangyalom tehozzád.

Öveg ablak nyílj kétfelé, ha te ha  
Édesanyám nézz ki rajta, ha te ha  
Nézz utánam keservesen, ihajja  
Látsz még engem keservesen, ihajja

Lehajlik a nyírfa ága a fődig  
Lassan sírok, s mégis messzire hallik  
Sírok, sírok, siratom a lányságom  
Siratom a lánykori boldogságom.

## Szép holdvilág volt az este

Kalotaszentkirály ’2000

Szép holdvilág volt az este,  
Ki van a szerelem festve.  
Kinek kékre, kinek zöldre,  
Kinek tiszta feketére.

Szép holdvilág volt az este,  
Valaki ült az ölembe.  
Valaki ült az ölembe,  
Fekete virágos ingbe.

Fekete virágos ingbe,  
Borospohár a kezébe.  
Borospohár a kezébe,  
Szomorúság a szívébe.

Árok, árok, de mély árok,  
Nem gondoltam, hogy így járok.  
Azt se tudtam elgondolni,  
Hogy a szívem így tud fájni.

Árok, árok, de mély árok,  
Nem gondoltam, hogy így járok.  
Beleestem, benne vagyok,  
A szerelem rabja vagyok.

Megyek az úton lefelé,  
Senki sem mondja gyere bé.  
Gyere bé, rózsám, gyere bé,  
Egyedül vagyok idebé.

Asszony, asszony, mér’ vagy csalfa,  
Nem voltál te rászorulva.  
Hogyne volnék rászorulva,  
Kellett már a delin ruha.

Panaszkodom, de nincs kinek,  
Panaszkodom a seprűnek.  
A seprű is csak azt mondja,  
Tűnj el innen, büdös ~~kurva~~.

# ...

### továbbiak

## Balaton közepe náddal van kerítve

Netti Sanyi egyik kedvence, újstílusú nóta, c-moll

Balaton közepe náddal van kerítve,  
Kerítés tövibe száz rózsa ültetve.  
/:Száz rózsa levele ősszel mind lehull a vízre,  
A rózsám, a régi, most jutott eszembe!:/

Ringató Balaton, hozd őt nekem vissza,  
Akkor tán kinyílik minden tündérrózsa.  
/:Elmennék én érte a kék tó kellős közepére,  
Ahol a Balaton náddal van kerítve.:/

## Édesanyám, ha bejön Kolozsvárra

Édesanyám, ha bejön Kolozsvárra  
Tekintsen a kaszárnya ablakára  
Ott lát engem komisz baka ruhába  
Göndör hajam rövidre van levágva.

Édesanyám, mi van a kötényébe  
Három alma, adjon egyet belőle  
Egyet nekem, másikat a babámnak  
A harmadik maradjon meg magának.

Édesanyám, adjon Isten jó estét  
Hazajöttem, mint egy váratlan vendég  
Örömére jöttem haza, nem búra  
Idegenből vagyok kiszabadulva.

Édesanyám, adjon Isten jó estét  
Hazahoztam ezt a barna menyecskét  
De nem azért hoztam el, mert szeretem  
Édesanyám könnyebbségét kerestem.

## Kicsi leány, nagy a csicse

### Mérai csárdás

Kicsi leány, nagy a csicse  
Nem tudja, hogy hova tegye  
Felveti a bal vállára  
Leér a segge partjára.

Illik a tánc a rongyosnak  
Minden rongya fütyög annak  
Fütyög elől, fütyög hátul  
Fütyög minden oldaláról.

Kiskatica, Nagykatica  
Kivel háltál az éjszaka  
Három huszár, egy regruta  
Avval háltam az éjszaka.

## Künn a réten lekaszálták a szénát

### Türei csárdás

Künn a réten lekaszálták a szénát  
Elvágták a bús gerlice jobb szárnyát  
Bús gerlice kesereg a szárnyáért  
Én is kesergek a régi babámért.

Szilaj lovam patkószege de fényes  
A türei bíró lánya de kényes  
Göndör haját ráhajtja a vállára  
Százforintos gyöngyöt köt a nyakába.

Édesanyám ki a legény, ha én nem  
Ki nyergeli fel a lovam, ha én nem  
Felnyergeli az én gyenge két karom  
Amelyikkel ölelem a galambom.

## Még az úton lefelé sem mehetek

Még az úton lefelé sem mehetek  
Mind azt mondják, hogy szeretőt keresek  
Nem keresek van már nékem egy csalfa  
Homlokára göndörödik a haja.

Irigyeim nem hagyják, hogy szeressem  
Nem hagyják a szememet, hogy rávessem  
Meg van szokva két szemem az intéssel  
Gyönge karom szép legény/leány öleléssel.

Olyan igaz voltál hozzám, mint a nap  
Amelyik az égen ragyog egész nap  
Ragyogva jár, melegen süt a földre  
Kisangyalom, de sokszor jutsz eszembe.

Szerettelek én egyetlen virágom  
Hogy még senkit kerek e nagy világon  
Szerettelek, de te engem megcsaltál  
Pedig engem meg se szomorítottál  
Megcsaltad te, régi babám magadat  
Úgyse találsz nálamnál igazabbat.

## Édesanyám férjhez adott

### Türei csárdás

Édesanyám férjhez adott  
Csak egy rongyos pendelyt adott  
A vőlegény is olyan volt  
Csak egy rongyos gatyája volt.

Én a dolgot nem restelltem  
Hangásba kendert vetettem  
Szőttem neki egy szösz gatyát  
Avval ágálja ki magát.

Szőttem biz’a de csak egyet  
Abba se nem volt köszönet  
Szűttél gatyát ülep nélkül  
Itt vagyok most gatya nélkül.

## A türei hegy alatt, de hegy alatt

### Türei csárdás

A türei hegy alatt, de hegy alatt  
Három kislány piros rózsát arat  
Én leszek a három kislány kévekötője  
Gyáva legény, kinek nincs szeretője.

Piros alma ne gurulj, ne gurulj  
Értem babám, ne búsulj, ne búsulj  
Lám én regruta vagyok, mégsem búsulok  
Jó az Isten, tán csak megszbadulok.

## Felszállott a kakas a meggyfára

### Türei csárdás

Felszállott a kakas a meggyfára  
Kukorékol hajnal hasadtára  
Hajnal hasad, sűrű csillag ragyog  
Látod, babám, most is nálad vagyok.

Amért én most be vagyok sorozva  
Ne hidd babám, nem leszek katona  
Lesz a bíró, lesz az olyan szíves  
Beírja, hogy nem vagyok húsz éves.

Amért én most ilyen sárga vagyok  
Ne hidd, babám, hogy én beteg vagyok  
Megsárgított engem a szerelem  
Nálad nélkül gyászos az életem.

Amért én most ilyen piros vagyok  
Ne hidd, babám, hogy én festve vagyok  
Így szült engem anyám a világra  
Pirosító nem kell az orcámra.

Amért én most ilyen barna vagyok  
Kilenc kislány szeretője vagyok  
A tizedik el van tőlem zárva  
Édesanyja cifra szobájába.

## Szánt az ökör, recseg-ropog a járom

### Türei csárdás

Szánt az ökör, recseg-ropog a járom  
Erős a föld a türei határon  
Olyan erős, hármas eke sem vágja  
Szép a babám, e világon nincs párja.

Kiskertembe kivirított a retek  
De semmire való kislányt/legényt szeretek  
Mit bánom én, ha semmire való is  
Semmire való vagyok én magam is.

Keserű víz nem hittem, hogy édes légy  
Régi babám nem hittem, hogy csalfa légy  
Csalfasággal csaltad meg a szívemet  
A jó Isten úgy áldjon meg tégedet.

## Száraz a bokor a tetőn

### Türei csárdás (szováti?)

Száraz a bokor a tetőn  
Száradj el régi szeretőm  
Sej, haj, úgy száradj el, mint a szekfű  
Mint a réten lekaszált fű, hateha.

Ez a kislány boglyát tetéz  
Aki rakja, annak nehéz  
Sej, haj kalapjára hull a széna murva  
Én utánam ne járj sírva.

Vót szeretőm Kati nevű  
Vót szeretőm Kati nevű  
Sej, haj, mintsem olyan nevű lenne  
Inkább szeretőm se lenne, hateha.

Ha tudtad, hogy nem szerettél  
Házadhoz mért kerítettél  
Ej, haj, hagytál volna békét nékem  
Más is elvett volna éngem, hateha.

## Illik a tánc a rongyosnak

### Szapora-Kozma Anna, Méra

Illik a tánc a rongyosnak  
Minden rongya fütyög annak  
Fütyög elől, fütyög hátul  
Fütyög minden oldalárul.

Kis Katica, nagy Katica  
Kivel háltál az éccaka  
Három huszár, egy reguta  
Avval háltam az éjszaka.

## A fiastyúk magasan száll az égen

A fiastyúk a fiastyúk magasan száll az égen  
Jaj, de hideg jaj, de hideg van ezen a vidéken  
Szól a kakas, hajnal hasad, csípős hideg szétárad  
Ej, de azért, mégis azért nem hagyom a babámat.

Nincs oly szép lány//: kerek e nagy világon  
Mint amilyen//: te vagy édes virágom  
Piros orcád, rózsás orcád tőlem hát ne takard el  
Tekints reám, kacsints reám gyönyörű két szemeddel.

## Este mikor én lefekszek mindig kilenc óra

Este mikor én lefekszek mindig kilenc óra  
Feltekintek a polcomra, nincsen semmi rajta  
Nincsen semmi rajta, csak egy rozsdás csajka  
Édesanyám, ha meglátná, jól tudom, hogy megsiratna.

Kolozsvári kaszárnyára rászállott egy gólya  
Vizet hozott a csőrébe regruták számára  
Mosdjatok regruták, mert porosok vagytok  
Atyaságos egy Úristen maga tudja, hogy mikor szabadultok.

Sió menti kikötőbe áll egy hadihajó  
Közepében a négy sarkában nemzeti lobogó  
Fújja a szél fújja, hazafelé fújja  
........öreg bakák jönnek szabadságra.

# FRISS CSÁRDÁS

## Járd ki lábam

Kallós

l,l,ll lls sfmr mmm

Járd ki lábam, járd ki most,  
Nem parancsol senki most.  
/Az én lában kijárja,  
Csak a padló kiállja./

Fehér rózsa, tulipán,  
Húzd a nótám, te cigány!  
Három éjjel, három nap  
Nem elég a lábomnak.

# MEZŐSÉG

# KATONAKÍSÉRŐ, MENYASSZONYKÍSÉRŐ

## Az ökör a földet nem magának szántja

Válaszúti menyasszonykísérő

Az (négy) ökör a földet nem magának szántja,  
Édesanya lányát nem magának tartja.  
Neveli, ruházza, más kézre bocsátja  
Könnyes szemmel nézi, hogy más üti, veri  
Ne üsse, ne verje, nem maga nevelte  
Piros pünkösd napján a gólya költötte.

Árva vagyok, árva, mint réten a tarló  
Kinek ékességét elvette a sarló  
Nekem is elvette egy semmire való  
Ássa ki a szemét két fekete holló.

## Madár szállt a háztetőre

### Menyasszonykísérő

Madár szállt a háztetőre  
Most megyünk az esküvőre  
A menyasszony szép virág  
Koszorúja gyöngyvirág  
Az a boldog vőlegény  
Ki azt mondja az enyém.

A menyasszony olyan szép  
Mint üveg alatt a kép  
Vőlegényünk se csúnya  
Olyan mint egy bokréta  
Szép a nevük, szép a hírük  
Szép a magaviseletük.

Ne sírj menyasszony, légy víg  
Mer’ ez nem lesz mindig így  
Ültetünk egy sor violát  
Ád az Isten boldog órát  
Ültetünk egy sor virágot  
Ád az Isten boldogságot.

Válaszúti templomig  
Mind piros rózsa nyílik  
Szedjétek le leányok  
koszorúba fonjátok  
Tegyétek a fejetekre  
Most megyünk az esküvőre

## Mikor mentem a faluból kifelé

### Válaszúti katonakísérő

Mikor mentem a faluból kifelé  
Lányok kísértek az állomás felé  
Úgy kísértek, mint egy szegény vándorlót  
Kinek szíve fekete gyászba borult.

Vékony héja van a piros almának  
Gyönge szíve van az édesanyának  
Édesanyám gyönge szíve megszakad  
Ha a fia katonának bentmarad.

Édesanyám kiállott a kapuba  
Úgy siratja, hogy a fia katona  
Édesanyám, ne sirasson engemet  
Sirasson a kisangyalom, ha szeret.

Édesanyám, ne sirasson engemet  
Menjen haza, s nevelje fel öcsémet  
Nem megyek én, nem nevelek több árvát  
Hat krajcárért, hogy szolgálja a császárt.

Édesanyám, menjen haza, ne sírjon  
Ha hazamegy rögtön levelet írjon  
Írja meg, hogy az én babám kit szeret  
Kivel tölti el azt a három évet.

Búja lehet annak a kis madárnak  
Kit örökre kalitkába bezárnak  
Hát annak a válaszúti legénynek  
Akit ősszel katonának elvisznek.

# MEZŐSÉGI LASSÚ, AKASZTÓS

## Néhol kerekedik egy fekete felhő

Válaszúti akasztós

Néhol kerekedik egy fekete felhő  
Azalatt repül el egy fekete holló  
Állj meg holló, állj meg, hogy üzenjek tőled  
Apámnak, anyámnak, szívbéli mátkámnak.

Ha kérdik, hogy vagyok, mondjad, hogy rab vagyok  
A török császárnál talpig vasban vagyok  
Megunta két lábam vasakat rengetni  
Megunta két kezem hírharangot húzni.

Rab vagyok, rab vagyok, szabadulást várok  
Csak az Isten tudja, mikor szabadulok  
Elapadt két szemem a nagy sötétségben  
Elhervadt két orcám keserűségemben.

## Válaszúti hegyet fújja a hideg szél

Válaszúti lassú

Válaszúti hegyet fújja a hideg szél  
Köszönöm galambom, hogy eddig szerettél  
Köszönöm a jókat, a páros csókokat  
Amit az orcámra sűrűn adogattak.

Ne szeress, ne szeress, mert nekem nem kellesz  
Elmúlt az az idő, mikor voltál kedves  
Te tettél fogadást én előttem, nem más  
Hogy én rajtam kívül sohase szeretsz mást.

De te hamis voltál, engemet megcsaltál  
Egy-két páros csókért máshoz folyamodtál  
Ha tudtad határát rövid szerelmednek  
Mért nem hagytál békét én árva fejemnek.

## Olyan vagy te, rózsám

Válaszút

Olyan vagy te, rózsám,   
Mint az engedelem  
Két piros orcádon  
Játszik a szerelem.

Jól gondold meg, rózsám  
Elejét, utolját  
Hogy kivel kötöd le  
Az életed sorát.

Mert nem kölcsön kenyér  
Hogy visszaadhassad  
Sem nem tiszta búza  
Hogy learathassad.

Ki a szerelemnek  
Útján akar járni  
Okosnak, eszesnek  
Kell is annak lenni.

Mer’ én elindultam  
Nem tudtam eljárni  
Fele utaimból  
Vissza kellett térni.

## Fordulj kedves lovam napszentület felé

Válaszút

Fordulj kedves lovam napszentület felé  
Úgyse jövünk többet soha visszafelé  
Messze földre megyek, elbujdosom innet  
Szép szülőhazámat nem látom meg többet.

Fúdd el jó szél, fúdd el hosszú útnak porát  
Hosszú útnak porát, fakó lovam nyomát  
Jó ló volt a fakó, jó a viselete  
Áldja meg az Isten, aki felnevelte.

Porladozik csontja, fekete föld nyomja  
Az én bús szívem is csak a bú rongálja  
Árva vagyok, árva, mint réten a talló  
Kinek ékességét elvette a sarló.

Az idegen földön olyan beteg vagyok  
Szomszédim házáig alig elámbolygok  
Szomszédim azt mondják, talán meg is halok  
Én is azt gondolom, meg sem is maradok.

Idegen országban, idegen emberek  
Járok az utcákon, senkit nem ismerek  
Szólanék hozzájuk, de ők nem értenek  
Ezen az én szívem, de nagyon kesereg.

## Becskereki, Becskereki

Válaszút

Becskereki, Becskereki,  
Mért adtatok kardot neki  
Ha ravasznak gondolnálak  
Örökre megátkoználak  
De lelkedet jól ismerem  
Hogy nem voltál rossz emberem  
A csatában velem voltál  
Mind jó vitéz hadakoztál.

Vágják a nagy erdő útját  
Viszik a magyar katonát  
Kit lefelé, kit felfelé  
Egyet sem hazája felé  
Öltöznek szürke gúnyába  
Viszik a csata zajába  
Kit a golyó, kit a dárda  
Kit éles kard összevágja.

A kis utcán még a világ  
Mindig ég a gyertyavilág  
Azért ég ott olyan későn  
Ott lakik az én szeretőm  
Többet keres a tűjével  
Mint az apja hat ökrével  
A tűjével többet keres,  
Mint amennyit apja szerez.

## Hallod-e te szelídecske

### kezdővsz? Mártitól

Hallod-e te szelídecske, leány vagy-e, vagy menyecske.  
Nem vagyok én szelídecske, sem leány, de sem menyecske,  
Mert én kerti virág vagyok, a harmatért majd’ meghalok.//:

Ha te virág vagy a kertbe, én meg harmat vagyok benne.  
Este a virágra szállok, reggelik rajta úszkálok.  
Hozd fel Isten azt a napot, hogy süsse fel a harmatot,  
A füvekről a harmatot, a szívemről a bánatot.

Kinek nincs kedve itt lakni, menjen menyországba lakni.  
Építsen az égre házat, ott nem éri semmi bánat.  
Építsen az ég szélére, ott nem éri semmiféle,  
Építsen az égre házat, ott nem éri semmi bánat.

Én elmegyek közületek, mert köztetek nem élhetek,  
Valahára visszatérek, találjak még közületek.  
Én elmegyek más országba, szívem vigasztalására:/

Elment az én rózsám idegen országba.  
Írja levelébe, hogy menjek utána.  
Nem megyek utána idegen országba,  
Inkább meggyászolom fekete gúnyába.

Ha én gólyamadár volnék, túl a tengereken szállnék,  
Ott imádkoznám hazámért, hazámban a szép rózsámért.  
Ha én levelet írhatnék, arany pecsét alatt írnék,  
A szívemet beletenném, hozzád, rózsám elküldeném.

Most akadtam egy csurgóra, egy csurgóban egy leányra.  
Kinek aludttéj a szája, színaranyból van a lába.  
Mézből van a nyeldeklője, ezüstből a beszélője,  
Szeme kökény, foga gyémánt, az inge arany paszománt.

Addig élek, amíg élek, amíg bennem zeng a lélek,  
Ajrarara....  
Zeng a lélek, zeng a szó, zeng a szerelem ajtó,  
Ajrarara....

# MEZŐSÉGI LASSÚ CSÁRDÁS

## Úgy elmegyek, hírt sem halltok felőlem

### válaszúti füzet 17. „Válaszút” ének, csárdás m.r drml s.d t,l,l,/mlml tlsl mmm/ mlml tlsl mr d

Úgy elmegyek, hírt sem halltok felőlem.  
Párja-vesztett kismadár lesz belőlem.  
Leszállok egy zöld erdőbe zokogva,  
Fészket rakok egy nefelejcs-bokorra

Addig megyek míg a szememmel látok,  
Ameddig egy sűrű erdőt találok.  
Sűrű erdő közepe lesz lakásom,  
Édesanyám, arra kérem ne sírjon.

Azt mondja a kismadár a fiának:  
Magos fára rakjon fészket magának.  
Én is arra tanítom a babámat,  
Ha nem szeret keressen mást magának.

Kiskoromban árvaságra jutottam,  
Életemben de sokat szomorkodtam.  
Megtanultam hogy kell tűrni szenvedni,  
Azt is tudom hogy kell szívből szeretni.

## Szégyen volna, hogyha én azt nem tudnám

### Válaszúti lassú csárdás

Szégyen volna, hogyha én azt nem tudnám,  
Melyik utcában lakik az én babám.  
Itt lakik egy válaszúti utcába’,  
Piros rózsa nyílik az ablakába.

Mikor a lány a legénnyel esküszik,  
Lányságáról, jaj de megfeledkezik.  
Nem gondol a szabad madár életre,  
Szép lánysága holtig el van felejtve.

Barna kislány, ha bemegy a szobába,  
Árva könnyét hullatja az ágyára.  
Sírok, anyám, siratom a lányságom,  
Sírok is én, míg élek a világon.

Udvaromban magasra nő a nyárfa,  
Édesanyám barna lányát siratja.  
Sirass anyám, sirathatsz is engemet,  
Férjhez adtál, de nem tudod, hogy kinek.

## Hallod, babám, mit fütyörész a rigó

Lassú csárdás

Hallod, babám, mit fütyörész a rigó  
Katonának beiratott a bíró  
 Hadd el bíró, kutya bíró, megbánod  
Még az éjjel a leányoddal hálok.

Mikor kezdtem kufferemet pakolni  
Édesanyám akkor kezdett siratni  
Édesanyám köszönöm a nevelést  
Három évig nem eszem a kenyerét.

Verd meg Isten azt,aki ezt csinálta  
De még jobban, aki ezt kitalálta  
Elviszik a magyar fiút messzire  
Német császár savanyú kenyerére.

## Válaszúti hegy aljába’

Válaszúti hegy aljába’  
Eltörött a lovam lába  
Gyere, rózsám, fizesd meg a károm  
Úgyis te leszel a párom.

Erre gyere, ne menj arra  
Jobb út van erre, mint arra  
Erre gyere, szívemnek a párja  
Adj egy csókot utoljára.

Páros csókot nem adhatok  
Nem a te szeretőd vagyok  
Páros csókot csakis annak adok  
Kinek szeretője vagyok.

Nem úgy van most, mint volt régen  
Nem az a nap süt az égen  
Nem az a nap, sej, de nem az a hold  
Nem az a szeretőm, ki volt.

Aki volt már rég elhagyott  
Szebbre vágyott, mint én vagyok  
Szebbre vágyott, hej, de mégsem kapott  
Még olyat se, mint én vagyok.

## Császárkörte nem vadalma

Feketelaki lassú csárdás

Császárkörte nem vadalma  
Árvából lesz jó katona  
Mert nincs neki pártfogója  
Nincsen, aki megsirassa.

Katonának gyöngy a neve  
Beh keserű a kenyere  
Csak édesem ett belőle  
De megelégedtem vele.

Hideg szél fúj észak felől  
A lelkem is fázik belől  
Szól a kakas virradtára  
Szívem a szívedet várja

Ha galambom veszni talál  
Rabolj el engem is halál  
Mert nélküled ez az élet  
Nincs számomra csak ítélet.

Már harmadik orsóm járja  
Mást kötök fel guzsalyamra  
Álom nem jön két szememre  
Mindig csak te jársz eszembe.

Arad felől jön a posta  
Jaj, de búsan szól a sípja  
Másnak hozza a levelet  
Nekem a keserűséget  
Másnak hozza az újságot  
Nekem a szomorúságot.

## Komámasszony kakasa, kakasa

Bonchidai-Válaszúti gyors csárdás

Komámasszony kakasa, kakasa  
Felszállott a kapura, kapura  
Mind azt kukorékolja  
Komámasszony de csalfa.

Komámasszony, tegyen úgy  
Én a kakas, kend a tyúk  
Guggoljon le nekem úgy  
Mint a kendermagos kakasnak a tyúk.

Kicsi róka, kicsi nyúl  
Még a pap is odanyúl  
Oda biz a ne nyúljon  
Hogy a körme lehulljon.

Atya, Fiú, Szentlélek  
Én a paptól nem félek  
Mer’ a pap is hibázik  
Ha sötétbe érkezik.

Egy hagymáért, kettőért nem adom  
Pálinkáért a szegre fel akasztom  
Ha pálinkát ad az úr  
Hová akar, oda szúr.

## A kalapom, a kalapom félig selyem

Lassú csárdás

A kalapom, a kalapom félig selyem  
De én aztat félrevágom, úgy viselem  
Nem búsúlok, rámulatok  
Úgyis tudom, hogy meghalok.

Két fekete göndörszőrű lovam vagyon  
Még az éjjel mind a kettőt elmulatom  
Elmulatom, nem sajnálom  
Szerettelek, csak azt bánom.

Rég megmondtam, kisangyalom csalfa ne légy   
A lábadra magas sarkú cipőt ne végy   
Magas sarkú cipőt vettél  
A világ csalfája lettél.

Szeretett a fene soha, fene soha  
Csak megvoltam véled szokva  
Úgy megvoltam véled szokva  
El se felejtelek soha.

# ...

### kevésbé ismertek

## Jaj, de búsan harangoznak

Válaszúti lassú csárdás ??

Jaj, de búsan harangoznak  
Talán az én galambomnak  
Most viszik a temetőbe  
El sem búcsúzhattam tőle.

Bárcsak addig el ne vinnék  
Amíg innet odamennék  
Koporsójára borulnék  
Jaj, de keservesen sírnék.

Sirass, borulj koporsómra  
Hallgassál utolsó szómra  
Vessél reám egy, két földet  
Talán megérdemlem tőled.

## Válaszúti sűrű berek

Válaszúti keserves

Válaszúti sűrű berek  
A szeretőm ott kesereg  
Tudod, babám, mit fogadtál  
Mikor velem kezet fogtál.

Mind azt mondtad, hogy elveszel  
Ha beszántol, ha bevetel  
Bészántottál, bévetettél  
Engem el is felejtettél.

Bánat, bánat, hol születtél  
Talán a fellegből estél  
Bánat olyan, mint az enyém  
Nincsen a föld kerekségén.

.Kinek panaszoljam magam  
Kinek mondjam a bánatam  
Kinek mondjam, ki hallgat meg  
Engemet ki vigasztal meg.

Megmondanám a virágnak  
De az megmondja az ágnak  
Nem mondom én csak a földnek  
Mer’ az nem mondja senkinek.

Fekete föld, neked mondom  
Te légy az én vigasztalóm  
Hallgassál meg, vigasztalj meg  
Árva szívem nyugtassad meg.

## Nyisd ki, rózsám az ajtót

Válaszúti lassú/ gyors csárdás

Nyisd ki, rózsám az ajtót  
Itt van a te galambod  
De nehezen nyitod ki  
Mintha nem tudnád, hogy ki.

Nyitom, nyitom, kedvesem  
Csak a lájbim keresem  
Nyitom, nyitom, galambom  
Csak a lájbim gombolom.

Fehér fuszulykavirág  
Ne jöjj hozzám napvilág  
Gyere hozzám sötétbe  
Hadd üljek az öledbe.

Úgysem ülök sokáig  
Csak tizenkét óráig  
Az a tizenkét óra  
Nekem csak egy minuta.

Adj egy csókot, én egy mást  
Ne feledjük el egymást  
Két-három csók nem a világ  
Száradjon meg, aki nem ád.

## Kapitány úr, arra kérem

Válaszúti lassú csárdás

Kapitány úr, arra kérem  
Szabadságot adjon nékem  
Vagy egy órát, csuhaj vagy egy felet  
Hogy írjak egy bús levelet.

Megírtam a bús levelet  
A babám szíve majd’ megreped  
Azért vagyok, csuhaj olyan árva  
Kaszárnyába vagyok zárva.

Fecském, fecském,édes fecském  
Vidd el az én levelecském  
Vidd el tőlem arra a messzi tájra  
Tedd a babám ablakára.

Ha kérdi, hogy honnan jöttél  
Kinek a postása lettél  
Mondd meg, hogy egy szegény, árva szívtől  
A te régi kedvesedtől.

## Miről apám nagy búsan szólt

Bonchidai-válaszúti lassú

Miről apám nagy búsan szólt  
Hogy itt hajdan szebb élet volt  
Érzi lelkem, felsóhajtok  
Midőn Rákos földjén szántok.

Rákos, Rákos, hova lettél  
Szép híredből, de kiestél  
Már mi nálunk a magyar szó  
Ritka, mint a fehér holló.

A csatában trombitálnak  
Mind a sasok vívni szálltak  
Fáj szívem, fáj, ha ezt látom  
Hazám földjét sírva szántom.

Barna kislány a faluból  
Ne végy vizet a Rákosból  
Magyar csonton folyó vize  
Könnyektől sós annak íze.

## Elmúltak a mézes hetek

Bonchidai-válaszúti gyors csárdás

Elmúltak a mézes hetek  
Asszony, mit csináljak veled  
Szedd össze a sátorfádat  
Látogasd meg az anyádat.

Túrót ettem, nem ordát  
Felemelték a normát  
Dolgozhatol eleget  
Míg a szemed kimered.

Cum dai, lele laptele  
Tri piţule domnule  
Lasă, lele mai în jos  
Nu pot, domnule că-i gros.

## Esik eső, szakad, szakad

Válaszúti lassú

Esik eső, szakad, szakad, hidd el rózsám, hogy itt hagylak  
Látod, rózsám, hogy nyergelek, mégsem hiszed, hogy elmegyek  
Lovam lába indulóba, magam pedig búcsúzóba  
Vess utánam egy pillantást, többet úgysem látjuk egymást.

Keseredik az az anya, kinek két fia katona  
Egyik tüzér, másik huszár, bécsi kaszárnyában sétál  
Bécsi kaszárnya repedj meg, te meg fiam, szabadulj meg  
Szabadulnék, de nem lehet//:

Szabadságom el van zárva német császár ládájába  
Elveszett a láda kulcsa, meg se szabadulok soha  
Katona az én életem, sirat engem a kedvesem  
Sirat engem a madár is, földre lehajlik az ág is.

## Azt gondolja, ki nem tudja

Lassú csárdás

Azt gondolja, ki nem tudja  
Hogy én nem búsúlok soha, csuhaja  
Pedig nincsen az az óra  
Hogy a könnyem ne hullana, csuhaja.  
Hull előmbe, hull a földre  
Hull a gyászos kebelembe, csuhaja  
Árkot vág a két orcámon  
Mint a zápor az utcákon, csuhaja.

Azt gondoltam, eső esik  
Pedig a szemem könnyezik  
Az én szemem sűrű felhő  
Onnan ver engem az eső  
Hull a könnyem, hull csendesen  
Fáj a szívem keservesen, csuhaja  
Ha tied is úgy tud fájni  
Soha meg sem tudunk válni, csuhaja.

## Bánat, bánat, keserűség

Lassú csárdás

Bánat, bánat, keserűség  
Még a testvér is ellenség, csuhaja  
Mind azt mondja ki nem tudja  
Hogy én nem búsúlok soha, csuhaja  
Pedig nincsen az az óra,   
hogy a könnyem necsorogna, csuhaja.

Édesanyám is volt nékem  
Édesanyám is volt nékem, csuhaja  
Keservesen nevelt engem  
Keservesen nevelt engem, csuhaja  
Lálá...

Édesanyám sok szép szava,   
Kit fogadtam, kit nem soha, csuhaja  
Megfogadnám, de már késő  
Énelőttem más az első, csuhaja.

Annyi nékem az irigyem,  
Mint a fűszál a mezőben, csuhaja  
Lálá...

# MAGYARSZOVÁT, NÉGYES

## Száraz a bokor a tetőn

### Szováti négyes

Száraz a bokor a tetőn, elhagylak régi szeretőm  
Elhagynálak, de sajnállak, mondd meg rózsám, mit csináljak  
Gyere, rózsám, béküljünk meg, mi egymásnak engedjünk meg  
Mind így voltak, kik így jártak, mind megengedtek egymásnak.

Megfújnak azok a szelek, kibe rózsám szerettelek  
De még azok is megfújnak, kibe el kell felejtselek  
Bánom, amit cselekedtem, amit véled elbeszéltem  
Nem beszéltem a rosszakat, csak a jó igazságokat.

Amér’ én mindig dúdolok, csak mutatom, hogy víg vagyok  
Sír a szemem, kacag a szám, most fáj a szívem igazán  
Azt gondoltam, eső esik, pedig a szemem könnyezik  
Az én szemem sűrű felhő, onnan ver engem az eső.

Én is voltam, mikor voltam, virágok közt, virág voltam  
De rossz kertészre akadtam, keze alatt elhervadtam  
A szerelem szívet éget, ki nem hiszi, próbálja meg  
Én nem hittem, próbát tettem, azzal magam elvesztettem.

Zöld erdőben liliomszál, tied vagyok, mert megfogtál  
Két karoddal átöleltél, de szemeddel mást ügyeltél  
Gyenge lábam fárasztottad, édes álmom megszaggattad  
Álom, álom, édes álom, a szerelem szívfájdalom.

A szerelem szívet éget ki nem hiszi próbálja meg  
Én nem hittem próbát tettem azzal magam elvesztettem  
Szemed akárkit ügyeljen szíved engem ne felejtsen  
Lábad akármerre járjon szíved értem hóttig fájjon.

# SZOVÁTI LASSÚ

## Hogyha tudtad, hogy nem szeretsz

Hogyha tudtad, hogy nem szeretsz, hogy nem szeretsz szívedből  
Mért csaltad ki az álmot a szememből  
Hagytál volna békét a szerelemnek  
Jobb lett volna az én árva fejemnek.

Édesanyám ://volt az oka//:mindennek  
Mért nem adott engem a szeretőmnek  
Adott volna engemet oda annak  
Kit a szívem kiválasztott magának.

# MAGYARSZOVÁT ...

## Már minálunk csépelik a ződ búzát

Szováti aratódal

Már minálunk csépelik a ződ búzát  
Kelet felől fújja a szél a polyvát  
Fújjad, szellő, fújjad az én babám szemébe  
Hogy ne lásson több csalfaságot véle.

Szépen szól a kolozsvári nagyharang  
Szépen húzza három fehér vadgalamb  
Három fehér vadgalambnak, hej, de hat szárnya  
Nem kell nékem senki megunt babája.

Kisangyalom, ha katona nem volnék  
Minden este ablakodnál sétálnék  
Kisangyalom, de mivel, hogy katona vagyok  
Mint a virág, napról napra hervadok.

Hervad az a rózsa, kit nem locsolnak  
Hervad az a kislány, kit nem csókolnak  
S hervassza el, szárassza el szívét a bánat  
Ha már engem elvisznek katonának.

## Két fa között kisütött a holdvilág

### Szovát, csárdás

Két fa között kisütött a holdvilág  
Az én babám abba fésüli magát  
Göndör haját százfelé fújja a szél  
Látod, babám, nem igazán szerettél.

Hogyha tudtad, hogy nem szeretsz szívedből  
Mért csaltad ki az álmot a szememből  
Csalfasággal csaltad meg a szívemet  
A jó Isten borítsa rád az eget.

Még az úton lefelé sem mehetek  
Mind azt mondják, hogy szeretőt keresek  
Nem kell nékem az a büszke szerető  
Szeretőm lesz az a gyászos temető.

## Jaj, de búsan harangoznak a toronyba’

Szováti halottkísérő

Jaj, de búsan harangoznak//: a toronyba’  
Elhervadt a legszebb legény//: a faluba  
Három galamb húzza azt a harangot  
Úgy temetik a negyedik galambot.

Jaj, de szépen harangoznak a toronyba  
Most viszik a legszebb legényt a sírba  
Végig, végig siratta a babája  
Úgy, hogy most már őtet kell, hogy sirassa.

Liliomból csinálják a koporsót  
Olyan sírás, olyan fényes a zöld út  
Odament a szeretője szegénynek  
Bánatába koporsóban sötét lett

Rozsmarintot ültetek a sírjára  
Odament a szeretője, babája  
Végig, végig siratta a temetőbe  
Adja vissza a hűséges szeretőjét

Édesanyám pénz vagyon a zsebembe  
Legyen szíves, ki ne vegye belőle  
Ha kiveszi csináltasson koporsót  
Hármasával veresse rá a jajszót.

## Csillagtalan setét éjjel

Szovát-Láli néni

Csillagtalan setét éjjel//:  
Jártam egy virágos réten  
S ott láttam egy árva lelket  
És kihallgatta, hogy mit beszélek//:  
S nem beszélek én egyebet  
Csak a régi szeretőmet  
S nem beszélek én egyébről  
Csak a régi szeretőmről.

S ha én aztat tudtam volna//:Istentől  
S hogy a szívem megválik//:a tiedtől  
S adtam volna száz forintot pengőbe  
S mégsem szerettelek volna örökre.

Bújdosik az árva madár//:az ágon  
Nem csak te vagy elhagyott ez//: világon  
Nekem sincsen édesapám, sem anyám  
Mégis a jó isten gondot visel rám.

Szőke vize zavaros a//: Tiszának  
Mondd meg annak a szép barna//: kislánynak  
Hogy az egész Tisza vize mentébe  
Hamisabb lány nincs nálanál senki se.

## Magasan repül a daru, szépen szól

Szováti lassú cigánytánc

Magasan repül a daru, szépen szól,  
S haragszik rám az én rózsám, mert nem szól.  
Ne haragudj régi rózsám sokáig,  
Tiéd voltam, s tiéd leszek halálig.

S még az úton lefelé sem mehetek,  
Mert mind azt mondják, hogy szeretőt keresek.  
S nem kell nékem az a büszke szerető,  
Szeretőm lesz az a gyászos temető.

## Szerettelek sok ideig

Szováti négyes

Szerettelek sok ideig  
Keddtől fogva szeredáig  
Ugye, babám sok szép idő  
Száradjon beléd a tüdő.

Nem átkozlak, nem szokásom  
Verjen meg a sóhajtásom  
S a sok sűrű könnyhullásom  
S a sok sűrű könnyhullásom.

Tizenhárom sor patika   
Ne legyen elég számodra  
Tizenhárom szekér szalma   
Rothadjon el az ágyadba  
Gyermeked is kilenc legyen  
S mind a kilenc fiú legyen.

A tizedik leány legyen  
S az is olyan kurva legyen  
Hogy hét országon híre menjen  
Hogy hét országon híre menjen.

Nézz ki, babám ablakodon  
Hogy ki kaszál az udvarodon  
Szénát kaszál, nem gabonát  
Szőkét szeretek, nem barnát  
Szőke vagyok én magam is  
Legyen szőke a galambom is.

## Szépen szólnak a mezei pacsirták

Szovát-Lassú cigánytánc

Szépen szólnak a mezei pacsirták  
Jaj, de rég, hogy sírnak az édesanyák  
Szomorú édesanyák, ne sírjatok  
Megvigasztal az elmenekült fiatok.

Úgy elmentél, édes fiam, hírt sem hallok felőled  
Bujdosó kis madárka lett belőled  
Tavaszi szél meghajlítsa az ágot  
Az én szívem majd meghasad utánod

Erdők, mezők, vadligetek//:  
Hadd bujdossak tibennetek  
Hadd bujdossak a vadakkal  
Sírjak a kis madarakkal.

## Szépen veri az eső a virágot

Szovát-Lassú cigánytánc

Szépen veri az eső a virágot  
Te meg, babám, kerüld meg a világot  
Kerüld meg ezt a világot kereken  
Mert nem voltál hű szerető sohasem.

Szép a fekete bárány, ha nem tarka//:  
El vagyok a szeretőmnek árulva//:

Úgy hervadok, mint pohárba a virág//:  
Ha nem szeretsz, még a nap se süssön rád//:

Még a nap is elhagyja a kék eget//:  
Hát én, babám, hogy hagyjalak el téged//:

Nem mind arany, nem min ezüst, mi fénylik  
Nem mind igaz, mit a legény esküszik  
Hallottam én esküt, átkot eleget  
Látok is még sok keserves életet.

## A reguta búval éli világát

Szováti összerázás

A reguta búval éli világát  
Szomorúan írja haza a lapját  
Üdvözletét forró csókkal lezárja  
Hej, úgy küldi a szeretője számára.

Verd meg, Isten azt a gyászos hónapot  
Melyik engem a regátba elhozott  
Hosszú vonat vigyél vissza hazámba, Szovátra  
Ej, hogy boruljak az én régi babám vállára.

## Nem vagyok, nem vagyok, nem vagyok hibás

Szováti szászka

Nem vagyok, nem vagyok, nem vagyok hibás,  
A szeretőm elhagyott, az csak kifogás.  
Ölelem, csókolom, szívemből teszem,  
Hozzá megyek minden este , mer’ én szeretem.

## Zöld szalagos az én lájbim eleje

Szováti összerázás

Zöld szalagos az én lájbim eleje  
Nem vagyok én legényeknek eleje  
Sem eleje, sem utója nem vagyok  
Amért az a büszke legény elhagyott.

Már mi nálunk csépelik a zöld búzát  
Levágták a bús gerlice jobb szárnyát  
Bús gerlice búsul a jobb szárnyáér’  
Én is búsulok a régi babámér’.

## Kicsi tulok, nagy a járom

válaszúti füzet 26.-ben:”Válaszút”  
vagy szováti négyes vagy szászka?  
mmls mrl,l,// rdrd rmrd/rmdrd l,l,l,l,

Kicsi tulok, nagy a járom  
Fiatal még az én párom  
Kerek három évig várom  
Mégis ő lesz az én párom.

Kicsi tulok, nagy a szarva  
Nem fér bé az istállóba.  
Le kell a szarvából vágni,  
A rózsámtól elkell válni.

Azt gondoltam eső esik,  
Pedig a szemem könnyezik.  
Az én szemem sűrű felhő,  
Onnan ver engem az eső.

Gyere rózsám, béküljünk meg  
Mi egymásnak engedjünk meg.  
Mind így voltak kik így jártak,  
Mind megengedtek egymásnak.

Szeress, szeress, csak nézd meg kit  
Mer’ a szerelem megvakít  
Engemet is megvakított  
Halálig megszomorított.

A szerelem szívet éget,  
Ki nem hiszi, próbálja meg.  
Én nem hittem, próbát tettem,  
S azzal magam elvesztettem.

Mikor voltam, én is voltam  
Virágok közt virág voltam  
De rossz kertészre akadtam  
Keze között elhervadtam.

Bánat, bánat, de nehéz vagy  
De rég, hogy a szívemen vagy  
Szállj le bánat a szívemről  
Elég volt már becsületből.

# MÁS

## Én az éjjel nem aludtam egy órát

### Lassú csárdás

Én az éjjel nem aludtam egy órát  
Hallgattam a régi babám panaszát  
Éjfél után későre mondta meg, hogy mi baja  
Ő szeretne, de az anyja nem hagyja.

Verje meg az Isten a te anyádat  
Mért csinálta bolonduljak utánad  
Zúgjál erdő, sejehaj, csendülj mező, falevél  
Szeress, babám, kit idáig szerettél.

Úgy meguntam ezt a legényt szeretni  
De még jobban a gyűrűjét viselni  
Csütörtökön, sejehaj, megmondom az anyjának  
Köszönöm a jóságát a fiának.

## A kalapom, a kalapom félig selyem

Lassú csárdás

A kalapom, a kalapom félig selyem  
De én aztat félrevágom, úgy viselem  
Nem búsulok, rámulatok  
Úgyis tudom, hogy meghalok.

Két fekete göndör szőrű lovam vagyon  
Még az éjjel mind a kettőt elmulatom  
Elmulatom, nem sajnálom  
Szerettelek csak azt bánom.

Tavaly ősszel meg akartam házasodni  
A faluba nem akartak leányt adni  
Mind azt mondták, hogy részeges vagyok  
Rossz feleségtartó vagyok.

Mikor mentem Visa felé, Visa felé  
Pánkót sütnek a leányok arrafelé  
A pánkóból nem adtatok  
Szakadjon meg a nyakatok.

Feleségem palatkai, palatkai  
Hogy a hideg ott rázza ki, ott rázza ki  
Nem adott pénzt pálinkára  
Sem a zacskóba dohányra.

Rég megmondtam kisangyalom csalfa ne légy  
A lábadra magas sarkú cipőt ne végy  
Magas sarkú cipőt vettél  
A világ csalfája lettél.

Szeretett a fene soha, fene soha  
Csak megvoltam véled szokva, véled szokva  
Úgy megvoltam véled szokva  
El sem felejtelek soha.

## Ágas-bogas a diófa teteje

Ágas-bogas a diófa teteje  
Csak egy kislányt/legényt neveltek a kedvemre  
Azt az egyet nem adnám a világért  
Az anyjának a mennybéli jussáért.

Az anyjának kevés mennybe’ a jussa  
A fiának/lányának olyan édes a csókja  
Olyan édes, nem tudnám felejteni  
Hanem inkább jobban tudnám szeretni.

Ősz az idő, hull a fáról a levél  
Megbánod még régi babám mit tettél  
Megbánod még, jutok én még eszedbe  
Hogy milyen volt bús szívemnek szerelme.

Le van az én selyem ingem vasalva  
Nem vagyok én leányoknak/legényeknek az alja  
Sem eleje, sem az alja nem vagyok  
Amér’ engem a szeretőm elhagyott.

## Végigmentem az utcán

Végigmentem az utcán  
Bésároztam a csizmám  
Megérdemli az a lány  
Kiért sáros a csizmám.

Gyere, rózsám ki a kertbe  
Vess keresztet a mejjedre  
Én keresztet nem vethetek  
Mer’ a tied nem lehetek.

Három piros kendőt veszek  
Ha felveszem piros leszek  
Piros leszek, mint a rózsa  
Rám illik a babám csókja.

Három sárga kendőt veszek  
Ha felveszem sárga leszek  
Sárga leszek, mint a halál  
Csőrében visz el egy madár.

Meg akartam házasodni  
Galambot akartam fogni  
Galamb helyett varjút fogtam  
Bánom, hogy megházasodtam.

## Télen nagy a hó

Télen nagy a hó  
Nyáron nagy a sár,   
Bolond aki télen-nyáron   
A lányokhoz jár.   
aj-la-la...

Szegény vagyok én,   
Szélről lakom én,   
A házamnak nincs teteje,   
Elhordta a szél.

De én fogadom,   
Bezsuppoltatom,   
Arra jár a kisangyalom,   
Becsalogatom.   
aj-la-la...

Télen nagy a hó   
Nyáron nagy a sár   
Bolond aki télen-nyáron  
A lányokhoz jár.

## Kék ibolyát ültettem a pohárba

Akasztós, Kallós Zoltán kedvence

Kék ibolyát ültettem a pohárba  
Ez a legény válogat a leányba  
Törje ki a sejhaj, válogatós nyavalya  
Én is voltam szeretője valaha.

Kék ibolyát ültettem a cserépbe  
Ez a leány válogat a legénybe  
Törje ki a sej-haj, válogatós nyavalya  
Én is voltam szeretője valaha.

Kék ibolya ha leszakítanálak  
Mit mondanál, babám, ha elhagynálak  
Mit mondanék, sej-haj, ha így hozta az idő  
Ritka most az igazszívű szerető.

Kék ibolya búra hajtja a fejét  
Mer’ a harmat nem öntözi a tövét  
Szállj le harmat, szállj le kék ibolya tövére  
Most találtam egy igaz szeretőre.

## Amott kerekedik egy fekete felhő

Visai keserves

Amott kerekedik egy fekete felhő,  
Alatta repül el egy fekete holló.  
Szállj le, holló, szállj le, hogy igyál egy cseppet,  
Hogy igyál egy cseppet, hogy üzenjek tölled.

Apámnak, anyámnak, jegybéli mátkámnak.  
 [Apámnak, anyámnak, jegybéli mátkámnak.]  
Ha kérdi, hogy vagyok, mon' meg, hogy rab vagyok,  
Nagy török császárnál térdig vasba vagyok.

Megunta két kezem a nehéz bilincset,  
Megunta két szemem a nagy sötétséget,  
S megunta két fülem zöld erdő zúgását,  
S Duna habjainak sűrű suttogását.

## Édesanyám sok szép szava

Visai akasztós

Édesanyám sok szép szava,  
Édesanyám sok szép szava,  
De sokat intett a jóra,  
De sokat intett a jóra,  
Kit fogadtam, kit nem soha,  
Kit fogadtam, kit nem soha,  
Most fogadnám, de már késő,  
Hull a könnyem, mind az eső.

Édes volt az anyám teje,  
Édes volt az anyám teje,  
Keserű a más kenyere,  
Keserű a más kenyere,  
Keserű is, savanyó is,  
Keserű is, savanyó is,  
Jaj, de sokszor panaszos is,  
Jaj, de sokszor panaszos is.

Édesanyám úgy szeretett,  
Édesanyám úgy szeretett,  
Tejbe-vajba fürösztgetett,  
Tejbe-vajba fürösztgetett,  
Keszkenyőbe takargatott,  
Keszkenyőbe takargatott,  
Mégis idegennek adott,

Mégis idegennek adott.  
Szőke vize a Tiszánok,  
Szőke vize a Tiszánok,  
Mon' meg kislány az anyádnok,  
Mon' meg kislány az anyádnok,  
Ne (j)átkozzon fűnek-fánok,  
Ne (j)átkozzon fűnek-fánok,  
Hogy az egész Tisz mentén  
Nincsen olyan árva mind én.

## Seprik az erdei utat

Visai keserves

Seprik az erdei utat,  
Viszik a magyar fiúkat,  
Kit lefelé, kit felfelé,  
Egyiket sem hazafelé.

Hanem Galicia felé,  
Hanem Galicia felé.  
Galicia közepébe,  
Két kaszárnya van építve.

Oda viszik szegényeket,  
Szegény magyar legényeket,  
Oda viszik szegényeket,  
Szegény magyar legényeket.

## Seprik az erdei utat

Visai katonadal

Seprik az erdei utat,  
Seprik az erdei utat,  
Viszik a magyar fiúkat,  
Viszik a magyar fiúkat.

Kit lefelé, kit felfelé,  
Egyet sem (a) hazája felé,  
Hanem Galicia felé,  
Hanem Galicia felé.

Galicia közepébe,  
Két kaszárnya van építve,  
Oda viszik szegényeket,  
Szegén magyar legényeket.

Ki-kinéznek ablakikon,  
Ki-kinéznek ablakikon,  
Rózsa nyilott csákójokban  
Rózsa nyilott csákójokban.

Rózsa nyilott, szekfű hajlott,  
Rózsa nyilott, szekfű hajlott,  
Édesanyám szavát hallom,  
Édesanyám szavát hallom.

Mi hasznam, ha szavát hallom,  
Mi hasznam, ha szavát hallom,  
Ha őkemét nem láthatom,  
Ha őkemét nem láthatom.

## Meg akartam házasodni

Visai ritka csárdás

Meg akartam házasodni,  
Galambot akartam fogni.  
Galamb helyett varjút fogtam,  
Bánom, hogy megházadostam.

## Szült anyám, de nem magánok

Visai akasztós

Szült anyám, de nem magánok,  
Szült anyám, de nem magánok,  
Keserűség leányánok,  
Keserűség leányánok.  
Szült anyám, de nem övének,  
Keserűség gyermekének,  
Szült anyám, de nem övének,  
Keserűség gyermekének.  
Áj-lá-lá-lá, lá-lá-lá-lá, lá-lá-lá.

Erdő, (j)erdő, de magos vagy,  
Erdő, (j)erdő, de magos vagy,  
Kedves rózsám, de messze vagy,  
Kedves rózsám, de messze vagy!  
Azt az erdőt levághotnám,  
Hogy a rózsám megláthotnám.  
Azt az erdőt levághotnám,  
Hogy a rózsám megláthotnám.  
Áj-lá-lá-lá, lá-lá-lá-lá, lá-lá-lá.

Áld meg, Isten, áld meg, a szeretőm házát,  
Verd meg, Isten, verd meg, a bennevalóját,  
Azt se mindegyiket, csak az édesanyját,  
Azt se mindegyiket, csak az édesanyját.   
Mér' nem adta nékem az ő kedves fiát,  
Mér' nem adta nékem az ő kedves fiát,  
Ha neki fia vót, nékem szeretőm vót,  
Ha neki kedves vót, nékem kedvesebb vót.

## Szároz bokor a hegytetőn

Visai akasztós (négyes?)

Szároz bokor a hegytetőn,  
Szároz bokor a hegytetőn,  
Száradj el, kedves szeretőm,  
Száradj el, kedves szeretőm,  
Úgy száradj el, mind a nádszál,  
Úgy száradj el, mind a nádszál,  
Mind a lekaszált szénaszál,  
Mind a lekaszált szénaszál!

Úgy száradj el, mind a szekfű,  
Úgy száradj el, mind a szekfű,  
Mind a lekaszált szénafű,  
Mind a lekaszált szénafű!  
Úgy száradj el, mind a szekfű,  
Úgy száradj el, mind a szekfű,  
 Mind a lekaszált szénafű,  
 Mind a lekaszált szénafű!

Megéred még azt az időt, megéred még azt az időt,  
Sírva mécc el kapum előtt, sírva mécc el kapum előtt.  
Megöleled kapum fáját, megöleled kapum fáját,  
Úgy siratod a gazdáját, úgy siratod a gazdáját.

Száradj el bokor hegytetőn, száradj el bokor hegytetőn,  
Száradj el kedves szeretőm, száradj el kedves szeretőm,  
Úgy száradj el, mind a nádszál, úgy száradj el, mind a nádszál,  
Mind a lekaszált szénaszál, mind a lekaszált szénaszál.

## Ne bándd, édes virágom

Palatkai ritka magyar

Ne bándd, édes virágom, hogy így élem világom.  
Éljed te is, nem bánom, tiszta szívből kivánom.  
Tiszta szívből, szeretetből, éljed te is jókedvedből!

Az én szívem olyan víg, mind akinek háza ég.  
Az én szemem olyan kerek, ahányat lát, annyit szeret.  
De a szívem olyan igaz, ezer közől egyet választ.

## Mind azt mondja a retek,

Füzesi lassú csárdás

Mind azt mondja a retek,  
Hogy én sokat szeretek,  
Mind azt mondja a retek,  
Hogy én sokat szeretek,  
De hazudik a retek,  
De hazudik a retek,  
Mert csak egyet szeretek, csuhajaj.  
De hazudik a retek,  
Mert csak egyet szeretek, de szeretek.

Azt gondolod, te csipás,  
Hogy engem nem szeret senki más.  
Szeret engem még más is,  
Náladnál szebb virág is.  
Náladnál szebb virág is.  
Salala…

## Édesanyám úgy szeretett,

Füzesi lassú cigánytánc

Édesanyám úgy szeretett,  
Bölcsőbe tett, elrengetett,  
Csicset adott, elaltatott,  
Mégis katonának adott.

El kell menni, nincs mit tenni,  
Füzest itt kell felejteni,  
Itt van október, a kutya-betyár hónap,  
El kell masírozni.

## Ugat a kutyám, a Bubi

Füzesi lassú csárdás

Ugat a kutyám, a Bubi,  
Jön a szeretőm, az úrfi, az úrfi.  
Az este is nálam volt,  
Az este is nálam volt,  
Kilenc almát hozott volt,  
Kilenc almát hozott volt,  
De az úrfi csúnya volt.  
De az úrfi csúnya volt.  
Lala-lala…

Ugat a kutyám, a Rajna,  
Jön a szeretőm, a barna, a barna.  
Az este is nálam volt,  
Az este is nálam volt,  
Kilenc almát hozott volt,  
Kilenc almát hozott volt,  
Mind a kilenc piros volt,  
Mind a kilenc piros volt,  
De a barna ügyes volt.  
Dada-dada…

## Kaszárnya, kaszárnya

Buzai katonadal  
Csík együttes 1998

Kaszárnya, kaszárnya  
Sűrű rácsos ablak rajta,  
Közepében egy kerek márvány asztal,  
Ej, gyászlevelem rajta.

Gyászlevelem rajta  
Nincsen, aki elolvassa  
Van szeretőm, egy tizennyolc éves lány,  
Hej, aki elolvassa.

Olvassa, olvassa  
Sűrű könnyeit hullassa.  
Ne hullasd a sűrű könnyeidet,  
Hej, nem leszek a tied.

## De szeretnék zöld erdőbe fa lenni,

Buzai lassú csárdás

De szeretnék zöld erdőbe fa lenni,  
De még jobban tölgyfa nevet viselni.  
Elégetném ezt a cudar világot,  
Ne ölelje senki az én babámot.

Kinek nincsen szeretője, babája,  
Menjen ki a zöld erdőbe bájába,  
Irja fel a zöld erdőbe egy levélre,  
Hogy neki nincs babája, szeretője!

### ...???...

## A marosi füzes alatt

Feketelaki

A marosi füzes alatt  
Van egy fórás titok alatt.  
Aki abból vizet iszik,  
Babájától elbucsuzik.

Mondtam, anyám, házasíts meg,  
Azt mondtad, hogy még ráérek.  
Elvették a szeretőmet,  
Sohase házasodok meg.

## Ha felmegyek Kolozsvárra

Feketelaki ballada

Ha felmegyek Kolozsvárra,  
Egyenest a fellegvárra,  
Ott látok sok urat ülni,  
Akik elfognak ítélni.

Rám is nyomtak egypár évet,  
Szabadulnék, de nem lehet.  
Írtam haza az anyámnak,  
Küdjön ruhát rab fiának.

## Sárgadinnye felmászott a görögre

Feketelaki lassú csárdás

Sárgadinnye felmászott a görögre,  
Haragszik rám a szeretőm örökre.  
Ha haragszik, haragudjék magába,  
Vesse magát a zavaros Tiszába.

Kisangyalom, ha tudtad, hogy nem szeretsz,  
Irtál volna egy elváló levelet!  
Elválásunk még a fák is sirassák,  
Leveleit a földre lehullassák.

## Le az utcán, szép csöndesen lefelé

Feketelaki csárdás

Le az utcán, szép csöndesen lefelé,  
Szamosujvár börtönkapuja felé.  
Szamosujvár börtönfala de sérga,  
Odaleszek életfogytig bezárva.

Megüzenem én az édesanyámnak,  
Küdjön párnát szegén Sándor fiának.  
De az anyja azt válaszolta rája:  
Göndör haja legyen az ő párnája.

## Jaj, Istenem, de víg voltam

Feketelaki lassú cigánytánc

Jaj, Istenem, de víg voltam, amíg szeretni nem tudtam.  
Ha szeretni megtanultam, fekete gyászba borultam.  
Fekete gyász, fehér üröm, bánat ez nékem, nem öröm.  
   
Mondtam anyám, házasíts meg, azt mondtad, hogy még ráérek.  
Elvették a szeretőmet, verje meg az Isten őket!  
Elvették a szeretőmet, sohase házasodok meg.

## Édesanyám, mért szültél a világra

Feketelaki lassú csárdás

Édesanyám, mért szültél a világra,  
Dobtál volna a zavaros Tiszába,  
Tisza vize mosott volna széles Dunába,  
Ne legyek a senki megunt babája!

Édesanyám, ki a huszár, ha én nem,  
Ki nyergeli fel a lovat, ha én nem?  
Fölnyergelem a lovamat, a sárgát,  
Megkerülöm Erdélyország határát.

Lassú csárdás-Buza  
A kalapom fekete de fekete  
Darutollu van benne de van benne  
Daru tolla lehajlott a szeretőm elhagyott  
A szeretőm az a csalfa elhagyott

Úgy szeretlek mint a mákos kalácsot  
Gyere ide csókoljam meg a szádot  
Gyere ide jer ide hadd üljek az öledbe  
Hogy nézzek a két fekete szemedbe

## Kolozsvári kaszárnya

Lassú csárdás-Buza

Kolozsvári kaszárnya  
Oda leszek bezárva  
Gyere rózsám váltsál ki  
Ne hagyjál a kolozsvári kaszárnyába hervadni

Kiváltlak én ki ki ki  
Nem hagylak elhervadni  
Eladom a jegykendőm  
Kiváltom a kolozsvári kaszárnyából a szeretőm

## Édesanyám a kendőm

Lassú csardas-Buza  
Édesanyám a kendőm  
Kéreti a szeretőm  
Jól van lányom add oda  
Én is úgy adtam oda  
Tizenhatesztendős koromba

# ...

## Csillagok csillagok szépen ragyogjatok

Csillagok csillagok szépen ragyogjatok  
Ennek a kislánynak utat mutassatok  
Utat mutassatok a sűrű erdőben  
Hogy a szeretője jöjjön ki elébe

Jaj annak a fának kit fejszével vágnak  
Jaj annak a lánynak kit ?? gyaláznak  
Engemet is gyaláz egy semmirevaló  
Ássa ki a szemét két fekete holló

## Felmásztam a kemencére

Felmásztam a kemencére,  
Leégett a szoknyám széle.  
Széle a széle a szoknyám széle,  
Megver az uram estére.

Ki az urát nem szereti,  
Sárgarépát főzzön néki.  
Jól megsózza paprikázza,  
Hogy a hideg jól kirázza.

## Őszi rózsa ha leszakítanálak

Őszi rózsa ha leszakítanálak  
Mit mondanál babám ha elhagynálak  
Azt mondanád verjen meg a teremtő  
Sose voltál igaz szívű szerető

Őszi rózsa búra hajtja a fejét  
S nincsen aki megöntözze a tövét  
Szállj le harmat őszirózsa tövére  
Gondolj kislány a régi szeretődre

## Nem úgy van most mint volt régen

Ritka magyar

Nem úgy van most mint volt régen,  
Nem az a nap süt az égen.  
Nem az a nap, nem az a hold,  
Nem az a szeretöm ki volt.  
Aki volt már rég elhagyott,   
Szebbre vágyott, de nem kapott.  
Szebbre vágyott, de nem kapott,   
Még olyat se, mint én vagyok.

Azt gondoltam míg a világ   
Mindig ég a gyertyavilág   
De már látom, hogy elalszik   
Halálomat sokan lesik   
Azért lesik halálomat   
Vegyék el a galambomat   
De én azért sem halok meg   
Hogy a szivük szakadjon meg.

Azt gondoltam esö esik,   
De csak a szemem könnyezik   
Az én szemem sürü felhö   
Onnan ver engem az esö   
Hull elömbe, hull a földre,   
Hull a gyászos kötényembe   
Árkot mos a két orcámon   
Mint a zápor az utcákon.

Szabad madár vagy te rózsám  
//: Szabad madár vagy te rózsám   
Mégis ritkán jársz el hozzám :||   
Ha én olyan szabad volnék,   
Minden este nálad volnék. Aj la la...   
||: Este késön ne járj hozzám,   
Tilalomban tart az anyám :||   
Mondd meg virág a rozsámnak,   
||: Tartson szeretöt magának. :|| Aj la la...

||: Ha elmégy is járj békében,   
Rólam ne feletkezzél meg :||   
Akkor jussak az eszedbe   
Mikor kenyér lesz kezedbe. Aj la la...   
Akkor se jussak egyébröl   
||: Csak az igaz szerelemröl. :|| Aj la la...

## "Hidegen fújnak a szelek..."

### (Ördöngosfüzes)

||: Hidegen fújnak a szelek :||   
||: Hidegen fújnak a szelek   
Azok nem jót jelentenek :||

||: Szabad életszabad madár :||   
||: Szabad életszabad madár   
Jaj de szép ki szabadon jár :||

||: Járnék én is ha járhatnék :||   
||: Járnék én is ha járhatnék   
Ha magamban szabad lennék :||

||: Nem vagyok magamban szabad :||   
||: Nem vagyok magamban szabad   
Kezemen, lábamon lakat :||

||: Hidegen fújnak a szelek :||   
||: Hidegen fújnak a szelek   
Azok nem jót jelentenek :||

## Csak azt mondd meg, jó galambom

### (Násznagykísérő)

Csak azt mondd meg, jó galambom, melyik úton mész el,   
Felszántatom én azt az utat aranyos ekével.   
Be is vetem én azt szemenszedett gyönggyel,   
Be is boronálom a suru könnyeimmel.

Amerre én játok még a fák is sírnak,   
Gyönge ágaikról bús levelek hullnak.   
Hulljatok, levelek, rejtsetek el engem,   
Mert az én édes galambom mást szeret, nem engem.   
Hulljatok, ti levelek, surun az utamra,   
Hogy ne tudja az én rózsám, merre van galambja.

## Jól meggondold, rózsám, elejét-utolját

Menyasszonykísérő

Jól meggondold, rózsám, elejét-utolját,   
Hogy kivel kötöd be két szemed világát?   
Mert nem kölcsön kenyér, hogy visszaadhassad,   
Se nem tiszta búza, hogy learathassad.

Nem is hársfa gyökér, hogy összevághatnád,   
Nem is tollas vánkos, hogy megfordíthatnád.   
Megtaláltad, rózsám, életednek párját,   
oszirózsa szegfut, teljes majoránnát.

...

## Bonchidai nagy hegy alatt

Bonchidai nagy hegy alatt   
Van egy forrás titok alatt.   
Aki abból, csuhaj, vizet iszik,   
Babájától elbúcsúzik.

Nem úgy van most, mint volt régen.   
Nem az a Nap süt az égen.   
Nem az a Nap, csuhaj, nem az a Hold,   
Nem az a Szeretom, ki volt.

Aki volt, már rég elhagyott,   
Szebbre vágyott, mint én vagyok,   
Szebbre vágyott, hej, de nem kapott,   
Még olyant se, mint én vagyok.

...

## Hai, mândrâ sâ ne iubim, mâi

### (Învîrtită - Forgatós)

||:Hai, mândrâ sâ ne iubim, mâi   
C-amândio ne potrivim, mâi :||   
||:Si la joc si la umblat, mâi   
Si la dulce sârutat, mâi :||   
Aj-lala-lalaj-lalaj   
Lalalaj-laj-lalalaj-la-lalaj

||:Hai Mândrâ cu mine-n lume   
Dar la maica-ta nu-i spune, lalala :||   
||:Hai mândrâ sâ ne fim dragi mâi   
C-amîndoi suntem sâraci mâi :||

||:Drag me-e jocul bate-l focul,   
Câ el mi-a mâncat norocul :||   
||:Drag mi-e jocul românesc mâi   
Dupâ el mâ prapâgesc mâi :||

## Tavaszi szél vizet áraszt

### Lassú, menyasszonybúcsúztató

Tavaszi szél vizet áraszt,  
Minden madár társat választ //:  
Hát én immár kit válasszak  
Szívet szívér’ kinek adjak //:.

Addig éli lány világát  
Míg szél fújja pántlikáját //:  
A pántlika könnyű gúnya  
Mert azt a szél könnyen fújja //:  
De a fátyol nehéz ruha  
Mert azt a bú nyomdogálja //:

Jaj, Istenem, de víg voltam  
Míg az anyám lánya voltam //:  
De mióta nem az vagyok,  
A búnak is helyet adok //:

Búsulj, rózsám, mert én sírok  
Tőled búcsúzni akarok //:  
Búcsúzásid rövid legyen  
Bús szívembe kárt ne tegyen //:.

## Tele van a temető árka vízzel

Akasztós- Mezőkeszüi  
Tele van a temető árka vízzel  
Tele van a szívem keserűséggel  
Ha az Isten akarja, apassza el a vizet  
Hozza vissza a régi szeretőmet.

Menj el, babám, menj el, hogy ne lássalak  
Mert én téged nagyon megutáltalak  
Úgy akartam szeretni, szeretni, hogy ne tudják  
Az irigyek mindenkinek megmondták.

## Barázdában szépen szól a pacsirta

Barázdában szépen szól a pacsirta  
Levelem jött, a szeretőm most írta  
Könnyes szemmel azt olvasom felőle  
Csak a halál választ majd el őtőle.

## Elémentem a keszüi temetőn

Akasztós-Mezőkeszü

Elémentem a keszüi temetőn  
Eszembe jutott a régi szeretőm  
Jaj, istenem, hogy is jutott eszembe  
Három éve, hogy el van már temetve.

Elémentem a keszüi nagy utcán  
Bétekintettem a babám ablakán  
Éppen akkor vetették meg az ágyát  
Rozsmarinttal seperték fel az alját.

Édesanyám, hol van az a rozsmalint  
Kit a babám szombat este hagyott itt  
Vigye haza, tegye vízbe, tegye pohárba  
Tartsa meg az esküvője napjára.

## Már Füzesből kihajtották a nyájat

Már Füzesből kihajtották a nyájat  
Elvitték a rózsámat katonának  
Elment a nyáj odamaradt, odamaradt a babám  
Jaj, Istenem, csak még egyszer láthatnám.

El kell menni, masírozni messzire  
Itt kell hagyni a babámat, nincs kire  
Reád bízom édes, kedves, jó kenyeres pajtásom  
Éljed vele világodat, nem bánom.

Én is éltem világomat azt bánom  
Tizenkilenc esztendeig sajnálom  
Én is éltem, sejehaj, világomat, azt bánom  
Tizenkilenc esztendeig sajnálom.

Coki, kurva, kirúgom a szemedet  
Elittad a nyári keresetemet  
Kit megettél, kit a farod, kit az orrodra tettél  
Egy legénynek selyem zsebkendőt vettél.

Lassan, kocsis, hogy a kocsi ne rázzon  
Hogy a babám gyenge szíve ne fájjon  
Mer’ az úton nincs patika, nincs patika, sem orvos  
A babám gyógyít, nem a kórházi orvos.  
Lassú csárdás-Palatka

## Kicsi tulok nagy a járom(más)

Kicsi tulok nagy a járom  
Jaj, de szép lány ez a három  
Szeretem én az egyiket  
Három közül a szebbiket.

Kicsi tulok, nagy a szarva  
Nem fér be az istállóba  
A szarvából le kell vágni   
A babámtól el kell válni.

Édesanyám sok szép szava  
Kire nem hallgattam soha  
Hallgattam a másokéra  
Nem az édesanyáméra.

# CSUJOGATÁSOK

**Félre bánat, fére bú**  
**Bolond, aki szomorú**  
Lám én m ilyen víg vagyok  
A szeretőm elhagyott

**Hosszú szárú laboda**  
 Nem termettem dologra  
 Lábom termett a táncra  
Szemem kacsingatásra.

**Odakinn a hegytetőn**  
Ott kaszál a szeretőm  
Szénát kaszál, nem gabonát  
Szőkét szeretek, nem barnát.

**Forgassátok, sertítsétek**  
Amíg bennem zeng a lélek  
Zeng a lélek, zeng a szó  
Zeng a szerelemajtó.

**Úgy szeretem a táncot**  
Mint a cigány a fánkot  
De még jobban a legényt  
Mint a purdé a lepényt.

**Húzzad édes muzsikásom**  
Mer én néked meghálálom  
Vagy aratok, vagy kapálok  
Vagy az éjjel véled hálok  
Csak anyámnak meg ne mondjad  
Pendelyemmel bétakarlak.

**Ez a kicsi mulatság**   
Tartana míg a világ  
Három éjjel, három nap  
Nem elég a lábomnak  
Három éjjel, három nap  
Kimulatom magamat.

**Hosszú szárú liliomszál**  
Mit vétettem, hogyelhagytál  
Nem vétettem, nem is vétek  
Amíg bennem zeng a lélek  
Zeng a lélek, zeng a szó  
Zeng a szerelemajtó.

**Odakinn a hegytetőn**  
Hamis az én szeretőm  
Ha hamis is, legyen is   
Az vagyok én magam is.

**10.Kamarási templomtorony**  
Beleakadt az ostorom  
Gyere babám, akaszd ki  
A nyavalya törjön ki.

**11.Piros alma a réten**  
Nem láttalak a héten  
Ha nem látlak vasárnapig  
Meghasad a szívem addig.

**12.Szállj le kakas a kapuról**  
Igyál vizet a lapuról  
Mer a Tisza befagyott  
 A szeretőm elhagyott.  
**13.Hosszú szárú tulipánt**  
 Engem a szerelem bánt  
Ha szerelem nem volna  
Nekem százszor jobb volna.

**14.Nincsen nagyobb gyötrelem**  
Mint az igaz szerelem  
Mer’ aki azt próbálja  
Nincs egy boldog órája.

**15.Jaj, de sáros ez az út**  
Volt szeretőm, de megunt.

**16.Édesanyám azt mondta**  
Férjhez ád a faluba  
Én azt mondtam nem megyek  
Én senkit se szeretek  
Csak a csokros violát  
Szegény embernek fiát.

**17.Az én rózsám katona**  
Ragyog rajta a ruha  
De az ősszel leszerel  
Hazajön és veszen el.

**18.Magos fán terem a fészek**  
Én a legénynek nem hiszek  
Százszor esküszik napjába  
 Mást szeret minden órába.

**19.A szeretőm a tavalyi**  
 Ismét akar udvarolni  
Talán meg nem bolondultam  
Hogy szeressem, kit meguntam.

**20.Az eltitkolt szerelem**  
Nem hal meg oly hirtelen  
De, ha azt a világ tudja  
 A két szívet széjjelmarja.

**21.Vigyázz rózsám magadra**  
Sokan lesnek utadra  
 Nappal ne is nézz reám  
Csak esténként járj hozzám.

**22.Édesanyám lánya voltam**  
Míg szeretőt nem tartottam  
Mióta szeretőt tartok  
 A búnak is helyet adok/  
Édesanyám megtagadott.

**23.Tán azt hiszed, azt gondolod**  
Ha elhagytál, mást nem kapok  
Szeret engem két szép rózsa  
Egyik titkon, másik tudva  
Ha a titkost megfoghatnám  
Magam boldognak mondhatnám.

**24.Magas dombról hallszik a szó**  
Ott terem a rózsabimbó  
Minden ágon kettő-három  
Szakasztanék, de sajnálom  
Ha azt tudnám, hogy meghalok  
Mégis egyet leszakasztok.

**25.Kertem alatt foly el a víz**  
Barna legény bennem ne bízz  
Ha bízol is, nem ér semmit  
Úgysem szeretek én senkit.   
**26.Nincs magasabb a hegyeknél**  
Nincs nagyobb a szerelemnél  
Nincs magasabb a toronynál  
Sem nagyobb az unalomnál.

**27.Nincs édesebb a vadméznél**  
**Sem huncutabb a legénynél**  
Este a lányt megcsókolja  
Félrefordul, kikacagja.

**28.Fekete felleg az égen**  
Ne szeressen anyám nekem  
Mert kit anyám szeret nekem  
Az engemet el nem veszen.

**29.Húzzad, cigány reggelig**  
Reggel is egy darabig,  
Míg a pendely langallik.

**30.Kláris bimbó lehajlott**  
A szeretőm elhagyott.

**31.Mondd meg rózsám az anyádnak**  
Ne átkozzon fűnek-fának  
Mer’ az átok helyet keres  
Azt fogja meg, kit érdemes.

**32.Szivárványos az ég alja**  
Haragszik a rózsám anyja  
Ha haragszik tegyen róla  
Kössön béklyót a lábára  
Vaskarikát az orrába  
Mégis én leszek a párja  
Leányoknak bosszújára.

**33.Az én szívem olyan víg**  
Mint akinek háza ég  
Az én szemem olyan kerek  
Ahányat lát, annyit szeret  
De a szívem olyan igaz  
Ezer közül egyet választ.

**34.Ne bánd édes virágom**  
**Hogy én élem világom**  
Éljed te is nem bánom  
Szívemből azt kívánom  
Tiszta szívből, szeretetből  
Éljed te is jókedvedből.

**35.Járj előttem lábujjhegyen**  
Hogy vigyelek át a hegyen  
Este jüvek, reggel megyek  
Míg a világ, nálad leszek.

**36.Beteg, fekszik, felkel, eszik**  
Legényekkel ölelkezik.  
**37.Bonchidai faluvégen**  
Megdöglött egy pipe éhen.

**38.Igaz voltam, mint a gyertya**  
Mégse hittél nekem soha  
Olyan igaz voltam hozzád,  
Mint tulajdon édesanyád.

**39.Válaszúti hegy alatt**  
Szántottam egy darabat  
Vetek bele lenmagot,  
Hogy teremjen galambot  
Hogy teremjen ki szőkét,   
Ki barnát, ki feketét.

**40.Piros alama, zöld retek**  
Elmentek a legények  
Fodormenta bokréta  
Én Istenem, hozd vissza.  
Hogy üljek az ölekbe  
Hogy nézzek a szemükbe  
Úgyse ülök sokáig  
Csak tizenkét óráig  
Az a tizenkét óra  
Nekem csak egy minuta.

**41.A visai laposon**  
Ül a kakas a tyúkon  
A visai legények  
Most kergetik, szegények.

**42.Válaszúti leányok**  
**Mind a patakra járnak**  
Hazajönnek vizesen  
Csókot adnak szívesen.

**43.Kis menyecske gyenge teste**  
Megkívánja minden este.

**44.Azért jöttem hozzátok**  
Tudom van pálinkátok  
Láttam, mikor hoztátok  
Az ágy alá dugtátok.

**45.Örömanya jöjjön ki**  
A nagy kaput nyissa ki  
Mert mi hoztunk segítséget  
A fiának feleséget.  
Jól tud főzni, mosogatni  
A pucikba sírdogálni  
Lesz, aki seperje házát  
Ki megdöngesse a hátát.

**46.A menyasszony alig várja**  
Hogy feküdjék fel az ágyba

**47.Igyál kántor, igyál pap**  
Holnap nem lesz ilyen nap.

**48.Atya , Fiú, Szentlélek**  
Én a paptól nem félek  
Mer’ a pap is hibázik  
Ha sötétbe érkezik.

**49.Az én uram olyan vén**  
Mint egy hosszúnyakú gém  
Tiped, tapod, ahogy tud  
Hátra kapar, mint a tyúk.

**50.Elszáradt a bodzafa**  
Hol hálunk az éjszaka  
Ajtó mellett a padon  
A te gyenge hasadon.

**51.Száraz kóré, nem nedves**  
A vénasszony nem kedves  
Száraz kóré, leng a nád  
Szellőztesd meg a pinád.

**52.Én is mindig boldog voltam**  
Ha szép virágok közt voltam  
**De egy kertész leszakasztott**  
Keze alatt elhervasztott.  
**53Kék ibolya a hegytetőn**  
Haragszik rám a szeretőm  
Ha haragszik, én nem bánom  
Mással élem a világom.

**54.Érd meg babám azt az időt**  
Sírva járj el kapum előtt  
Tele vájd a kapu fáját  
Úgy sirasd el a gazdáját.

**55.Ez a ruhám szegelletje**  
Barna legény kerülgette  
De hiába kerülgette  
Édesanyám nem engedte.

**56.Hosszú szárú tulipánt**  
Engem a szerelem bánt  
Ha szerelem nem volna  
Nekem százszor jobb volna.

**57.Az eltitkolt szerelem**  
Nem hal meg oly hirtelen  
De ha azt a világ tudja  
A két szívet széjjelmarja.

**58.Odakint a csengőbe**  
Rózsa nyílik a fűbe  
Rózsa nyílik, szegfű hajlik  
A szeretőm rám haragszik  
Ha haragszik megbékélik  
Mikor a kökény megérik  
Megérik az feketére  
Fáj a szívem a szőkére  
A szőkét az Isten adta  
A barnát a víz hajtotta.

**59.Le az úton, lel, le ,le**  
**Piros alma levele**  
Piros alma csüng a fán  
Csak egy csókért fáj a szám  
Azt a csókot megkapnám  
Mindjárt nem fájna a szám.

60.Ezt a kicsit kiteszem  
Hazamegyek, s lefekszem  
Lefekszem, nem alhatom  
Azt se tudom, mi bajom  
Az az egész nyavalyám  
Lefeküdnék, aludnám.

**61.Ne hallgass mende-mondára**  
Ülj a térdem kalácsára  
Átölellek két kezemmel  
Hadd nézzen más irigy szemmel.

**62.Túl a vizen, túlvilágon**  
Füge terem minden ágon  
Fügét szedtem, de nem ettem  
A babámé nem lehettem.

**63.Volt szeretőm, volt egy pár**  
Kiért szívem holtig fáj  
Volt szeretőm öt is, hat is   
De jó lenne most egy vak is.  
Nem becsültem meg a hatot  
Megbecsülném most a vakot.

**64.Kamarási hegy alatt**  
Ferednek a bivalyak  
Bivalyak a feketék  
Szeretik a menyecskék.

**65.Húzzad, cigány, ne húzz kettőt**  
Most kaptam egy új szeretőt  
Olyan, mint egy gyöngyvirág  
Azt se tudom, hogy hívják  
Ahogy megyen az utcán  
Rózsa nyílik a nyomán  
Ha nem rózsa, viola  
Szívem vigasztalója.

**66.Nincs anyádnak hat libája**  
Csak egy nagy, szőrös kutyája.

**67.Túl a hegyen terem a zab**  
Szeretnélek, de nem szabad.

**68.Túl a vizen van egy vályú**  
Abból iszik háromszáz juh  
Én vagyok a vízmerője  
Barna legény szeretője  
Amér’ barna, nem cigány  
Szeret engem igazán.

**69.Égszínkékes ruhát kötök**  
Büszke legény a szeretőm  
Nem bánom, ha büszke is  
Csak szeressen engem is.

**70.Adj egy csókot, én egy mást**  
Hogy ne felejtsük egymást.

**71.A szakácsné feneke**  
Egy kicsi helyt fekete  
Azért olyan fekete,  
Mert az üsthöz értette.

**72.Kicsi vőfi, nagy vőfi**  
Mind a kettő menjen ki  
Menjen ki a tálak után  
Ne járjon a lányok után.

**73.Násznagyasszony mit csinált**  
Hogy a kontya félreáll  
Igazítsa meg a kontyát  
Mért ivott annyi pálinkát

**74.Temetőbe ződ halom**  
Ott kaszál a galambom  
Én a rendet leterítem  
S őt magamnak megkerítem.

VISAI CSUJOGATÁSOK

Adatközlő: Fodor Anna-1993

**Házunk előtt jégverem**  
Benne van a szerelem  
Kinyitani nem merem  
Kirepül a szerelem.

**Felső soron a mi házunk**  
Fehér rózsa nyílik nálunk  
Ha fehér kell, fehért adok  
Ha piros kell, magam vagyok.

**Magas fán terem a makk**  
Maradj rózsám magadnak  
Mer’ engem megvetettél  
Szívet mással cseréltél.

**Erdő, erdő, de magas vagy**  
Édes rózsám, de messze vagy  
Ha az erdőt levághatnám  
A rózsámat megláthatnám.

**A temető kapuja**  
Van egy rózsa kinyílva  
Piros annak a széle  
De fehér a közepe.

**Hosszú szárú laboda**  
Nem termettem dologra  
Lábom termett a táncra  
Szemem kacsingatásra.

**Csillagos a ruhakötőm**  
Haragszik rám a szeretőm  
Minél jobban haragszik  
Annál jobban csillagzik.

**Az én uram olyan jó**  
Télen szamár, nyáron ló  
Egyszer mondom csühej, nye  
Felugrik a tűzhelyre.

**Akinek itt kedve nincs**  
Annak egy csöpp esze sincs  
Fel kell tenni a füstre  
Vagy a pálinkásüstbe.

**A sarkantyúm taréja**  
Pulyszkából van kirakva  
Ha a babám meglátja  
Túróval fut utána.

**Egy kis helyet nekünk is**  
Ha kicsinyek vagyunk is  
Én is kicsi, te se nagy  
Éppen nekem való vagy.  
**10.Édesanyám kiskoromba**  
Zárt volna a koporsómba  
Hogy ne legyek senki rabja  
Csak az én rózsám galambja.

**11.Három tányér köménymag**  
Jaj, de büszke legény vagy  
Jól áll neked büszkélkedni  
Szeretnék a tiéd lenni.

**12.A visai híd alatt**  
Lányok sütik a halat  
Keszkenyőbe takarják  
A legénynek úgy adják.

**13.Azér’ vagyok ilyen sovány**  
Mer az uram sokat kíván

**14.A menyasszony lába közt**  
Gerebeletlen a szösz  
A vőlegény azt ígéri  
Még az éjjel kikeféli.

**15.A menyasszony irul-pirul**  
Lába közé szaladt a nyúl.

**16.Három marék petrezselyem**  
Lágy a pina, mint a selyem.

**17.Ahol lyukas a ruhám**  
Ott káricsál a pinám.

**18.Mikor szökek felfelé**  
A tökem lóg lefelé.

**19.Tiszta búza konkoly nélkül**  
A vőlegény puca nélkül.

**20.Tiszta árpa burján nélkül**  
A menyasszony pina nélkül.

**21.Öreg ember lóg az ínja**  
Mégis tudja, hol a pina.

**22.Akármilyen feszes nadrág**  
Szép asszonynak letaszítják  
Akármilyen nagy az úr  
A pinához lehajul.

**23.Ez a kicsi kicsike**  
Kétszer kapott az este  
Ha még egyszer kapott volna  
Bizonyosan meghalt volna.

**24.A menyecske drága kincs**  
Sohase mondja, hogy nincs  
De a leány tagadja  
Mégis szívesen adja.

**25.Mondom kislány kútágas**  
Mondom biz’ én jó tágas  
Mondom kislány dióbél  
Mondom biz’ én belefér  
Mondom kislány mondola  
Mondom biz’ én nyomd oda.

**26.A menyasszony bújába**  
Belebújt a burjánba  
A vőlegény utána  
Kocsányt dug a lyukába.  
**27.A menyasszony alig várja**  
Hogy feküdjék fel az ágyba  
A sok leány csodálkozik  
Menyasszonynak kívánkozik.

**28.Ezta kicsi leánykát**  
Tegnap este csinálták  
Hogy is tudták csinálni  
Milyen jól tud táncolni.

**29.Gyere rózsám, mint az öste**  
A két szőrest tegyük össze  
Gyere nálunk, ketten hálunk  
Majd meglátjuk, mit csinálunk.

**30.Az én rózsám olyan forma**  
Mintha bihalybornyú volna  
Mikor felém tántorog  
Még a belem háborog  
Kihajtják a legelőre  
Hazahallszik a bőgése.

**31.A menyasszony így meg úgy**  
A pendelye csupa húgy.

**32.Kedves vőlegény uram**  
Mért nem nézted meg jobban  
A menyasszony hibája  
Két darab a pinája.

**33.Ez a kicsi menyecske**  
Kétszer kapott az este  
És a tegnap délután  
Háromszor egymás után.

**34.Gyere rózsám a ház mögé**  
Nézd meg mivel állok elé  
Olyat nyomok a markodba  
Mint a csontos bika szarva.

**35.Falu végen egy fehér ház**  
Ha ránézek a hideg ráz  
Nem azér’ a fehér házér’  
Csak a benne lakójáér’.

**36.Piros szoknya, pi, pi, pi**  
Van alatta valami  
Egy kis róka, egy kis nyúl  
Minden legény odanyúl.

**37.A legénynek jár a keze**  
A leánynak legyen esze.  
**38.Annyit tudok az eszemmel**  
Nem tud a pap a könyvivel.

**39.Vőfélyek, vőfélyek**  
Nincs nekik szeretőjek  
Adom én a zsebkendőmet  
Leszek én a szeretőjek.

**40.Az én szívem olyan víg**  
Mint akinek háza íg.

**41.Jaj a szívem, jaj, hogy dobog**  
Mikor ilyen szép lányt fogok  
Édes vérem, testvérem  
Érted buzog a vérem.

**42.Házunk előtt két kis csirke**  
Egyik kakas, másik jérce  
Én eszem a zúzát, máját  
Csókolom a babám száját.

VÁLASZÚTI CSUJOGATÁSOK

Kicsi leány be megnőttél  
 Eddig férjhez mé’ nem mentél  
 Mentem vóna, de nem vittek  
 Engem itthon felejtettek  
 De ne búsúlj, me’ most visznek  
 Három féle gúnyát vesznek  
 Egyik bikkfát, másik cserfát  
 A harmadik mogyorófát.

-A szakácsné fersinge  
 Egy kicsi helyt fekete  
 De csak azért fekete  
 Hogy az üsthöz értette.

-Násznagy uram tartsa magát  
 De nem ér egy hajítófát  
 Násznagyasszony nagy a hája  
 Tapogasd meg, hogyha állja.

-Három leány Kidébe  
 Kiment a kenderföldre  
 Néztek egymás szemébe  
 Melyiknek szebb a szőre.

-Bonchidai legények  
 Zöld kalapot viselnek  
 Házasodni nem mernek  
 Félnek, megszegényednek.

-Bárcsak ez az éjszaka  
 Szentgyörgy napig tartana

Keresztelő, lakodalom  
 Nincsen akkor beteg asszony

Ez a kicsi kaláka  
 Éljen, aki csinálta.

-Húzzad édes muzsikásom  
 Mer’ én néked megszolgálom  
 Vaj aratok, vaj kapálok  
Vaj egy éjjel veled hálok  
Csak uramnak meg ne mondjad  
 Fersingemmel megborítlak.

-Le az úton menőleg  
 Visszafelé jüvöleg  
 Szeretőmmel találkoztam  
 Megöleltem, megcsókoltam  
 De ha ismét találom  
 Én újból megcsókolom.

-Hogyha szeretsz, olyat szeress  
 Hogyha elhagy könnyen felejtsd  
 Mer’ én szerettem egy szépet  
 Felejteném, de nem lehet  
 Felejteném, de nem tudom  
 Még éjjel is megálmodom.

-Ez az igaz magyar tánc  
 Ebbe forog minden ránc

-Forgassátok, serítsétek  
 Amíg bennem zeng a lélek

-Ez a leány úgy járja  
 Térgyig látszik a lába.

-Karikára legények  
 Betyárosan verjétek  
 Itt vagyok én segítek.

-Járd ki lábam, ne hibázz  
 Mer engem a hideg ráz  
 Egyik lábam kijárja  
 A másik elhibázza.

-Válaszúti híd alatt  
 Rézsarkantyúm ott maradt  
 Gyere babám keresd meg  
 Ha megkapod pengesd meg.

-Rugd ki lábam, rugd ki most  
 Nem parancsol senki most  
 Ha parancsol, ha nem is  
 Rugd ki lábam azér’ is.

-Két, három csók nem a világ  
 Száradjon meg, aki nem ád.  
-Ládd egy kicsit adhatnál  
 S azér’ leánykodhatnál.

-A menyecske drága kincs  
 Sohase mondja, hogy nincs  
 A menyecske drága lélek  
 Ád ő nekem, amit kérek  
 De a leány tagadja  
 Mégis szívesen adja.  
-Hagyjon békét, ne nyugodjék  
 Jaj Istenem, mért hágy békét.

-Az én gatyám lengyel gyolcs  
 Benne van az arany kócs.  
-A plajbászom olyat ír  
 kilenc hónap múlva sír.

-Hej kisasszony, kisasszony  
 Lehetne már menyasszony  
 Megnőtt már a csicsikéje  
 Lehetne már kicsikéje.

-Úgy táncolnak Kidébe  
 Mint a légy a cibrébe  
-Úgy táncolnak Bádokba  
 Mint a csizma lábomba.  
-Úgy táncolnak Dobokán  
 Mint a bolha tű fokán.  
-Úgy táncolnak Fejérden  
 Mint a szamár a réten.  
-Úgy táncolnak mifelénk  
 Mint egy leány, s egy legény.

-Válaszúti menyecskék  
 Ugranak, mint a kecskék  
 Szeretőjük mindig más  
 Az urik csak ráadás.

-Válaszúti leányok  
 Pohárbeli virágok  
 Legények ha akarják  
 Kalapjukba hervasszák

-Válaszúti legények  
 Szilvaízes lepények  
 Leányok, ha akarják  
 A hamuba takarják.

-Válaszúti leányok  
 Cukorporos a szájok  
 Válaszúti legények  
 Mind lenyalják szegények.

-A legénynek jár a keze  
 S a leánynak legyen esze.

-Válaszúti leányok  
 Mind a patakra járnak  
 Hazajönnek vizesen   
 Csókot adnak szívesen.

-Igaz vótam, mint a gyertya  
 Mégse hittél nekem soha.

-Válaszúti csurgó víz  
 Olyan édes, mint a méz  
 Aki iszik belőle  
 Vágyik a szerelemre.

-Járj előttem lábujjhegyen  
 Hogy vigyelek át a hegyen  
 Este jüvek, reggel menyek  
 Még a világ nálad leszek.  
-Nem kell engem tanítani  
 Hogy kell szeretőt tartani  
 Megtanultam én azt régen  
 Esztendeje múlt a télen.

-A szeretőm pakulár  
 A hegyeken furulyál  
 Főzek neki vacsorát  
 Fekete tyúk taraját.

-Ez az üveg az enyém  
 Csókolom is sűrűcskén  
 De az a baj üresedik  
 S az én fejem részegedik.  
-A feneke akármerre  
 Csaka szájo dűjjen erre.

-Az az igaz magyar gyerek  
 Aki sohase kesereg.

-Válaszúti sűrűr berek  
 Csak ott terem ügyes gyerek  
 Magos, vékony, mint a nádszál  
 Hajlik, mint a gyöngyvirágszál.

-Bonchidai faluvégen  
 Megdöglött egy pipe éhen.

-Válaszúti hegy alatt  
 Szántottam egy darabot  
 Vetek bele lenmagot  
 Hogy teremjen galambot  
 Hogy teremjen ki szőkét,  
 Ki barnát, ki feketét.

-Kicsi vőfi, nagy vőfi  
 Mind a kettő menjen ki  
 Menjen ki a tálak után  
 Ne járjon a lányok után-

-Nyüszülányok mit ittak  
 De büdöset fingottak

-Násznagyasszony mit csinál  
 Hogy a kontya féreáll  
 Igazítsa meg akontyát  
 Mért ivott annyi pálinkát.

-Násznagyuram gondolatlan  
 A nadrágja gombolatlan.

KALOTASZEGI CSUJOGATÁSOK

Az örök Kalotaszeg CD 4. Kallós Z.:

**Kútágasra szállott a sas,**Engem, kislány ne csalogass.   
Csalogatott engem más is,   
Náladnál szebb virágszál is.

**Az én szívem olyan víg,**Mind akinek háza ég.

**Az én szemem olyan kerek,**Ahányat lát, annyit szeret.

**Elveszett a pincelakat,**Jaj, de jó táncosom akadt.

**Tán azt hiszed, te csipás,**Hogy engem nem szeret más.   
Szeret engem még más is,   
Náladnál szebb virág is.

**Aki nem tud táncolni,**Menjen haza aludni.   
Lám, én tudok táncolni,   
Itt akarok mulatni.

**Ez a kicsi mulatság,**Tartana, míg a világ.   
Három éjjel, három nap,   
Kimulatom magamat.

más:

Az én szoknyám rózsaszín  
Tegnap vette egy legény  
Ha még egyet vett volna  
Két rózsaszín lett volna.

Szép a leány egy ideig  
Tizenkilenc esztendeig  
De ha aztat túlhaladja   
A legénynek mind bolondja.

Annyit adok a babámra  
Mint a kötőm madzagjára  
De arra is többet adok  
Ha elszakad másat varrok.

Májas, májas, kenőmájas  
Álljon félre, aki házas

Kurta lábú kisfiú  
Járjad te is, ujujú.

Aki minket nem állhat  
Egye meg a búbánat  
Aki minket meggyaláz  
Akasztófán legyen gyász.

Kicsi legény, karika  
Málélisztes a lika.

Ez a leány olyan vót  
Egyet kapott, majd meghótt  
Ha még egyet kapott vóna   
Bizony Isten meghalt vóna.

Piros az én keszkenőm  
Csinos az én szeretőm  
Hogyha csinos nem volna  
Szeretőm se lett volna.

Piros, piros, papiros  
Szép a leány, ha csinos  
Ha nem csinos színtelen  
Mint az alma éretlen.

A mérai híd alatt  
Nyergelem a lovamat  
Lovamat a feketét  
Ölelem a menyecskét.

Barna legény a réten  
Virág van a kezében  
Nem kell nékem a virág  
Csak az, aki csókot ád.

Atya, Fiú, Szentlélek  
Én a paptól nem félek  
Százszor esküszik napjába  
Mégis felmászik az ágyba.

Hopp az úton keresztül  
Engem szeress egyedül  
Engem szeress, ne anyádat  
Én csókolom meg a szádat.

Kitörjük a nyakunkat  
Mégse hagyjuk magunkat.

Ez az igaz, ez a jó  
Ez a kedvünkre való.

Piros rózsa, zöld levél  
Köszönöm, hogy szerettél.

Ez a legény olyan forma  
Mintha bikaborjú volna  
Ha kimegy a legelőre  
Messze hallszik a bőgése.

Ne nézz olyan horgason  
Száradj el a lábadon.

Vess figurát, olyan cifrát  
A sarkantyúd hányjon szikrát.

Ide nézz a figurára  
Ne a leány szoknyájára.

Ide lábam, ne tova  
Ne idegen faluba  
Mer’ idegen faluba’  
Nincs ilyen jó muzsika.

A mérai faluvégen  
Három csillag van az égen  
Én is oda való vagyok  
Ahol az a csillag ragyog.

Loptás az én keszkenőm  
Huszár az én szeretőm  
Huszár biz a , nem baka  
Csörög a sarkantyúja.

A mérai határon  
Nem nőtt eső a nyáron  
Nem nőtt meg a kenderünk  
Kurta lett a pendelyünk.

Piros alma csüng a fán  
Csak egy csókért fáj a szám  
Ha a csókot megkapnám  
Nem fájna érte a szám.

A mérai hegytetőn  
Integet a szeretőm  
Fehér kendőt lobogtat  
Engem oda csalogat.

A mérai legények  
Mind ügyesek, mind szépek  
Csak az a hiba bennünk  
Félre kacsint a szemük.

Ezeknek a legényeknek  
Kell valami szegényeknek  
De én biza nem adok  
Inkább leány maradok.

Hó te legény, hó te, hó  
Ne szökjél úgy, mint egy ló  
Járjad inkább, ne hibázz  
Mer’ engem a hideg ráz.

Cserép csupor, csapd össze  
Lepcses szádat fogd össze.

Ez a legény azért görbe  
Állva csinált a gödörbe.

Komámasszony pendelye  
Likasan van felszegve  
Nincsen annyi lik rajta  
Ahányszor volt felhajtva.

Fogadok egy liter borba  
A menyasszony ki van fúrva  
Fogadok én kettőbe  
Ki volt fúrva előre  
Fogadok én háromba  
Fel is volt az csinálva.

Feltették a hajadat  
Kifúrták a likadat.

Az én szemem olyan kerek  
Ahányat lát, annyit szeret  
De a szívem olyan igaz  
Ezer közül egyet választ.

Öreg ember, ősz a haja  
Ritkán kell neki a pipa

Ez az utca tekervényes  
Itt a leány nagyon kényes  
Úgy simul a legény alá,  
Mint a nyúl a bokor alá.

Rózsaszín a ruhakötőm  
Barna legény a szeretőm  
Amért barna, nem cigány  
Szeret engem igazán.

Okos ember az uram  
Mert megveri a hátam  
Megveri a fejem is  
Jöjjön meg az eszem is.

Kerek az én kalapom  
Kerekebbre vágatom  
Kicsi az én galambom  
Könnyen megcsókolhatom.

Ez a kicsi legényke  
Ha kiskertembe jönne  
Rózsát tennék kalapjára  
Páros csókot az arcára.

Ez a kicsi legényke  
Fekete szemöldöke  
Fekete szem piros orca  
Nem minden legény hordozza  
Piros orca, fekete szem  
Ez engem a sírba teszen.

Egy páros csók nem a világ  
Száradjon meg, aki nem ád.

Úgy szeretem a szőkét  
Mint a szőlőt szemenként  
De még jobban a barnát  
Mint a borízű almát.

A mérai csorgóvíz  
Olyan édes, mint a méz  
Aki iszik belőle  
Vágyik a szerelemre.

Libaláb, libaláb  
Násznagyuram töke lágy.

Libanyak, libanyak  
Násznagyuram töke nagy.

Násznagyuram káposztája  
Tövig édes a torzsája.

A menyasszony koszorúja  
Piros rózsa a bimbója  
A vőlegény vette neki  
Azért bizony szeretheti.

Szentlászlói híd alatt  
A pendelyem ott maradt  
Eridj, János, szedd össze  
Hogy ne szidjanak össze.

Ha egy kicsit ihatnám  
Penderítem a szoknyám  
Ha egy cseppet sem iszom  
A lábam sem mozdítom.

Édes, kedves galambom  
Nincsen gatyamadzagom  
Az én uram az éjjel  
Mérgibe rágta széjjel.

A menyasszony liliom  
A dereka cimbalom  
A vőlegény pengeti  
Aki őtet szereti.

Ujuju, ujuju  
Galátába szart a juh  
A menyasszony kiszedte  
A vőlegény megette.

Kerek az én csizmám sarka  
Kereken fordulok rajta

Ügyes ember az uram  
Azért veri a hátam  
Megveri a fejem is  
Jöjjön meg az eszem is.

Kerek az én kalapom  
Kerekebbre vágatom  
Kicsi az én galambom  
Könnyen megcsókolhatom.

Megette a tyúk a lencsét  
Adjon isten jó szerencsét.

A menyasszony lába közt  
Van egy marék pátyaszösz  
A vőlegény orsója  
Az éjjel megsodorja.

A menyasszony lába közt  
fekete disznó röfög  
A vőlegény észrevette  
A nagy tökit odalökte.

Róka fut a kenderbe  
Gyere ülj az ölembe.

Az én uram kóbori  
Meg kéne borítani  
Megborítom uramat  
Kimulatom magamat.

Nem látom a táncosomat  
Mégis mulatom magamat.  
-Előre hát legények  
Ne a szoknyát lessétek.

Innám, innám, de nincs mit  
Borért küldnék, de nincs kit  
Itt van az én galambom  
Elmegy az, ha én mondom.

Ha öreg is, ha vén is  
Egy-egy kicsit csak mégis.

Három csomó petrezselyem  
A vénasszony veszedelem.

Három kötés nyakravaló  
Elhallgass te takonynyaló.

Alig megyünk három házig  
A menyasszony lebabázik.

Körösfői hegy alatt   
Megfogtam egy szamarat  
Felültem a hátára  
Úgy mentem a vásárba.

A vőlegény horgas lába  
Lajtorjával mász az ágyba  
Úgy mászik az asszonyára  
Mint a huszár a lovára.

Ez az öreg vénember  
Olyan mint egy szöszpengyel.

Kecskeugrást láttunk már  
Táncolhatnánk mi is már.

**gyorsbillentyű:**  címsor2 = alt+0 ë betű = ctrl+alt+é

**betű, -méret:**  énekek: calibri 12,5 tartalomjegyzék 9 lábjegyzet 7  
(díszes: Coronet betű plakáton, Mistral itt 2. oldalon)

**tempó:** Kallós, Idegen földre CD csárdás=magyar=112; Sebő Széles hídon =115

irányzott: (90) 100 (csárdás és négyes is)

**jel: |:** ismétlő jel**,** alsó oktáv **’** felső **.** hosszú **:/** ism.

**nyomtatás előtt:** frissít (tartalom, mutató, élőfej), a tartalomjegyzék a végén páros oldalra kerüljön; nyomtatás előbb PDF-be, aztán onnan papírra A4 ill. rosszul látóknak A3 is.  
ellenőriz: stílusok, sormutatók

**stílus (pdf):** piros: szövegváltozat, egy szó

türkiz: szövegváltozat, versszak

**fejezetnév és fejezetszám (címsor) beszúrása élőfejbe és élőlábba** (!) (writer/inserting a chapter name and number in a header or a footer): élőláb/tervezés/kész modulok/ mező**/ StyleRef**(!!!)/pl. címsor1/ ok

kezdősor mutató stílusa: Tárgymutató 1;Tárgymutató sg

tartalomjegyzék stílusa: jobbgomb/ mező szerkesztése/ (TOC) / Tartalomjegyzék /módosítás/TJ1; TJ1 és TJ2 tabulátorok törölve (oldalszám nem látszott)

KALOTASZEGI VÁLOGATÁS 2

Csá Bodor a borozdába 2

Elmennél-e, elhagynál-e 2

A csizmámra sárga patkót veretek 2

A puszta tetején 2

Mikor a szolgának telik esztendeje 2

Kimegyek a hegyre 3

Ha meguntál édesanyám, édesanyám tartani 3

Arra kérem az én jó istenemet 3

Az én kis pejlovam 3

Erdély körül van kerítve 3

Ablakomba besütött a holdvilág 3

A temető kapu 4

A türei határon 4

Jaj, Istenem, adj egyet 4

Búsulni sohasem tudtam 4

Édesanyám rózsafája 4

MULATÓ ÉNEKEK CD – ÖKRÖS 4

Szántani kén¬ tavasz vagyon 4

Bujdosik az árva madár 4

Kimegyek a hegyre 4

Esik eső ház ereszén lecsorog 4

Új a csizmám galambom el akarom viselni 4

Az én kis pej lovam 4

Mind azt mondják hogy nem kapok szeretőt 4

Gyöngyvirágos a türei nagytemplom 4

Csak titokba¬ csak titokba 4

Hajtsd ki babám az ökröket 4

Engem anyám megátkozott 4

Hová mész te három árva 4

Ha kimegyek a türei nagyhegyre 4

Nagypénteken mossa holló a fiát 4

Kis pej lovam megérdemli a zabot 4

Édesanyám mi van a kötényében 4

Édesanyám rózsafája 4

Ne vigyetek ne vigyetek 4

Azt gondoltam, hogy nem leszek 4

KALOTASZEGI KESERVES 4

Fényes csillag kezd ragyogni az égen 4

Ha kimegyek a doberdói harctérre 4

Este vagyon (van már), tízet ütött az óra 4

Kilenc tulkot purót hajtottam a vásárba 4

Kimegyek a doberdói harctérre 4

Kihajtottam Virág ökröm 4

Addig megyek, míg a szememmel látok 4

Nem bánom én, akárhogy dereg az ég 4

Amerre én járok még a fák is sírnak 4

Temetőbe' szól az ének 4

Fehér László lovat lopott 4

... 4

Hej, mikor én felülök szürke paripámra 4

Béres vagyok, részes 4

Darutollam lehajlott 4

Jó estét, jó estét, de nem mindenkinek 4

Gyere, pajtás katonának 4

Engem anyám megátkozott 4

Jaj, de szépen harangoznak 4

Lement a nap a hegy megé’ 4

Ej, darumadár fészkit rakja a pusztán 4

Ország, világ az én hazám 4

Édesanyám is volt nékem, de már nincs 4

Édesanyám rózsafája (másképp) 4

Nem messze van ide Kismargita 4

KALOTASZEGI HAJNALI 4

Lehullott a piros rózsa levele 4

Két szivárvány, két szivárvány 4

Kaszárnya, kaszárnya 4

Édesanyám, mi van a kötényébe 4

Nagypénteken mossa holló a fiát 4

Tarka paszuly az ágy alatt 4

Erdélyország az én hazám, nem német 4

Nagygazda volt az én apám 4

Ha kimegyek a türei nagy hegyre 4

Felültem a széles világ lovára 4

Szántani kén’ tavasz vagyon 4

Új a csizmám, galambom 4

Gyöngyvirágos a türei nagytemplom 4

Ej, de a türei nagy híd mellett 4

Ej, nem mind arany, nem mind ezüst 4

Piros az ostorom nyele 4

Ősz az idő, hideg a szél 4

Bújdosik az árva madár 4

Esik eső, ház ereszén bécsorog 4

Ha elindul az a vonat, hadd menjen 4

Csak titokban, csak titokban akartalak szeretni 4

Addig megyek, míg a szememmel látok 4

Azt gondoltam, hogy nem leszek katona 4

Ej, nem szeretem az idők járását 4

Haza is kéne már menni 4

A hajnali csillag ragyog 4

Ne vigyetek, ne vigyetek engemet katonának 4

Rózsa kihajlik a gyalogútra 4

... 4

Bú ebédem, bánat napom 4

Nem tudja azt senki csak a jó Isten 4

Engem anyám megátkozott 4

Tiszta búzát szedeget a vadgalamb 4

Kimentem a zöld erdőbe, hej kék ibolyát szedni 4

Széna, széna, széna terem a réten 4

Ha bémegyek a mérai csárdába 4

Végigmentem a lónai, a lónai temetőn 4

KALOTASZEGI CSÁRDÁS 4

Piros kancsó, piros bor 4

Vajon ide bémenjünk-e 4

Ha te csóka, csicsóka 4

Fehér fuszulykavirág 4

Nincsen kenyér, nincsen só 4

... 4

Új korába’ repedjen meg a csizmám 4

Megátkozott engem az édesanyám 4

Szép holdvilág volt az este 4

... 4

Balaton közepe náddal van kerítve 4

Édesanyám, ha bejön Kolozsvárra 4

Kicsi leány, nagy a csicse 4

Künn a réten lekaszálták a szénát 4

Még az úton lefelé sem mehetek 4

Édesanyám férjhez adott 4

A türei hegy alatt, de hegy alatt 4

Felszállott a kakas a meggyfára 4

Szánt az ökör, recseg-ropog a járom 4

Száraz a bokor a tetőn 4

Illik a tánc a rongyosnak 4

A fiastyúk magasan száll az égen 4

Este mikor én lefekszek mindig kilenc óra 4

FRISS CSÁRDÁS 4

Járd ki lábam 4

MEZŐSÉG 4

KATONAKÍSÉRŐ, MENYASSZONYKÍSÉRŐ 4

Az ökör a földet nem magának szántja 4

Madár szállt a háztetőre 4

Mikor mentem a faluból kifelé 4

MEZŐSÉGI LASSÚ, AKASZTÓS 4

Néhol kerekedik egy fekete felhő 4

Válaszúti hegyet fújja a hideg szél 4

Olyan vagy te, rózsám 4

Fordulj kedves lovam napszentület felé 4

Becskereki, Becskereki 4

Hallod-e te szelídecske 4

MEZŐSÉGI LASSÚ CSÁRDÁS 4

Úgy elmegyek, hírt sem halltok felőlem 4

Szégyen volna, hogyha én azt nem tudnám 4

Hallod, babám, mit fütyörész a rigó 4

Válaszúti hegy aljába’ 4

Császárkörte nem vadalma 4

Komámasszony kakasa, kakasa 4

A kalapom, a kalapom félig selyem 4

... 4

Jaj, de búsan harangoznak 4

Válaszúti sűrű berek 4

Nyisd ki, rózsám az ajtót 4

Kapitány úr, arra kérem 4

Miről apám nagy búsan szólt 4

Elmúltak a mézes hetek 4

Esik eső, szakad, szakad 4

Azt gondolja, ki nem tudja 4

Bánat, bánat, keserűség 4

MAGYARSZOVÁT, NÉGYES 4

Száraz a bokor a tetőn 4

SZOVÁTI LASSÚ 4

Hogyha tudtad, hogy nem szeretsz 4

MAGYARSZOVÁT ... 4

Már minálunk csépelik a ződ búzát 4

Két fa között kisütött a holdvilág 4

Jaj, de búsan harangoznak a toronyba’ 4

Csillagtalan setét éjjel 4

Magasan repül a daru, szépen szól 4

Szerettelek sok ideig 4

Szépen szólnak a mezei pacsirták 4

Szépen veri az eső a virágot 4

A reguta búval éli világát 4

Nem vagyok, nem vagyok, nem vagyok hibás 4

Zöld szalagos az én lájbim eleje 4

Kicsi tulok, nagy a járom 4

MÁS 4

Én az éjjel nem aludtam egy órát 4

A kalapom, a kalapom félig selyem 4

Ágas-bogas a diófa teteje 4

Végigmentem az utcán 4

Télen nagy a hó 4

Kék ibolyát ültettem a pohárba 4

Amott kerekedik egy fekete felhő 4

Édesanyám sok szép szava 4

Seprik az erdei utat 4

Seprik az erdei utat 4

Meg akartam házasodni 4

Szült anyám, de nem magánok 4

Szároz bokor a hegytetőn 4

Ne bándd, édes virágom 4

Mind azt mondja a retek, 4

Édesanyám úgy szeretett, 4

Ugat a kutyám, a Bubi 4

Kaszárnya, kaszárnya 4

De szeretnék zöld erdőbe fa lenni, 4

A marosi füzes alatt 4

Ha felmegyek Kolozsvárra 4

Sárgadinnye felmászott a görögre 4

Le az utcán, szép csöndesen lefelé 4

Jaj, Istenem, de víg voltam 4

Édesanyám, mért szültél a világra 4

Kolozsvári kaszárnya 4

Édesanyám a kendőm 4

... 4

Csillagok csillagok szépen ragyogjatok 4

Felmásztam a kemencére 4

Őszi rózsa ha leszakítanálak 4

Nem úgy van most mint volt régen 4

"Hidegen fújnak a szelek..." 4

Csak azt mondd meg, jó galambom 4

Jól meggondold, rózsám, elejét-utolját 4

Bonchidai nagy hegy alatt 4

Hai, mândrâ sâ ne iubim, mâi 4

Tavaszi szél vizet áraszt 4

Tele van a temető árka vízzel 4

Barázdában szépen szól a pacsirta 4

Elémentem a keszüi temetőn 4

Már Füzesből kihajtották a nyájat 4

Kicsi tulok nagy a járom(más) 4

CSUJOGATÁSOK 4